
Aruba ta bira pionero den Caribe pa e sistema Early Warning System cu lo 
yuda anticipa calamidad 


Ayera a tuma luga un en- 
cuentro entre tur e miem- 
bro di Crisis Team na Bu- 
reau 
Rampenbestrijding 
Aruba (BRA) despues cu 
a haya e noticia cu Aruba 
ta financia door di Union 
Europeo pa haci un “Early 
Warning System”. 


“Cualkier calamidad bo kier 
ta avisa, adelanta, e deseo a 
bin di Aruba ya di basta tem- 
po y BRA tabata trahando 
den esaki, cu nos tabata kier 
un sistema in place cu por 
yuda nos anticipa riba kico 
ta bay pasa,” prome minister 
Evelyn Wever-Croes ken ta- 
bata presente den e encuen- 
tro aki a informa. 


El a bisa cu esaki ta un siste- 
ma cu ta analisa por ehemplo, 
fenomenonan meteorologi- 
co, sismatologico y asina por 
yega na conclusionnan y duna 
avisonan trempan, nan ta bay 
duna training y preparacion 
pa e sistema nobo aki. 


Importante ta manera prome 
minister a bisa, cu e aviso ta 
yega tur caminda, cu e aviso- 


nan ta den tur idioma posibel, 
cu por yega te hasta e persona 
cu ta hike den mondi cu no 
tin comunicacion pero e tam- 
be por haya e informacion ey. 


Tambe e sistema ta guia y 
yuda nan con ta cuminsa un 
proceso di evacuacion y con 
por tuma medidanan di pre- 
caucion, esey ta e sistema 
di Early Warning System. E 
meta ta pa tin mas siguridad 
y scapa bida di hende y mini- 
malisa e dañonan pa asina 


haya e forsa pa recupera bek. 
Esfuersonan ta wordo haci pa 
logra un Aruba mas resiliente 
contra cualkier calamidad. 
Awo, a logra cu fondonan di 
Union Europeo, pa esaki bira 
realidad. 


BRA a inscribi na Union 
Europeo pa e proyecto aki 
manera el a indica ademas cu 
pa haci peticionnan na Union 
Europeo no ta facil pa motibo 
cu tin masha hopi burocracia 
y ta complica. 


E noticia a drenta cu Union 
Europeo ta financia 1.7 mi- 
yon euro pa e proyecto Early 
Warning System y cu esaki, 
Aruba ta bira un pionero den 
Caribe, un role model pa otro 
paisnan den Caribe, na unda 
Nacionnan Uni ya a stipula 
cu dentro di 5 aña tur pais den 
Caribe mester tin un sistema 
asina y Aruba ta canando ad- 
elanta den esaki. 


“E echo cu nos a logra esaki, 
ta bisa hopi di nos. E dedi- 
cacion y profesionalismo di 
BRA y Crisis Team, sigur ta 
loke a yuda pa haci esaki po- 


sibel. Den nomber di Gobi- 
erno di Aruba, y di pueblo 
en general, mi ta gradici boso 
pa tur e trabounan cu boso ta 
haci pa logra esaki. Prepara- 
cion ta e miho forma pa sali 
y recupera di cualkier calami- 
dad”, prome Minister Evelyn 
Wever-Croes a expresa. 


Early Warning System, lo ta 
completamente operacional 
pa juni di 2024 caba, mientras 
ta bay ta preparando tur ciu- 
dadano di e isla y duna spli- 
cacionnan necesario pa esaki 
ta exitoso. 


Minister Rocco Tjon: 
DRH Y KPA trahando conhuntamente riba e reorganisacion di cuerpo 
policial 


Siman pasa, Minister di 
Husticia y Asuntonan So- 
cial sr. Rocco Tjon, a tene 
un reunion sumamente 
positivo hunto cu DRH y 
KPA, caminda a delibera e 
direccion di Cuerpo Poli- 
cial, pa loke ta trata nan 
reorganisacion. 


E meta ta, pa logra finalisa 
esaki pa fin di aña, y loke lo 
tene cuenta cune sigur ta e 
echo cu e funcionnan mester 


ta mas flexibel pa asina por 
duna e Agentenan Policial 
mas espacio pa sigui crece, 
pues amplia nan carera. Den 
e reorganisacion aki tambe 
ta tene cuenta cu e diferente 
proyecto y procesonan cu ta 
den pleno ehecucion, manera 
Family Justice Center y Op- 
eration Command Center na 
Savaneta. 


Manera ta conoci algun tem- 
po atras a emiti e “position 


paper” caminda Alto Comis- 
ario a splica e enfoke cu ta bay 
tin pa loke ta Cuerpo Policial, 
y esaki ta cuadra cu e punto 
di salida pa loke ta e “beleids- 
voornemens” di Ministerio 
di Husticia y Asuntonan So- 
cial. Diferente inversionnan 
ta tumando luga den Cu- 
erpo Policial, principalmente 
den e parti di material, pero 
tambe den aspectonan infra- 
structural, pa crea e condi- 
cionnan di trabou adecuado 
pa e Agentenan Policial. Mas 
importante cu esaki ta pa per- 
cura cu e structura di e or- 
ganisacion por coincidi cu e 
demanda cu tin riba Cuerpo 
Policial, pa loke ta combati 
criminalidad. 


Banda di esaki, lo duna aten- 
cion tambe na procesonan 
pa fortifica “bedrijfsvoering” 
y “personeelszorg” cual ta 
sumamente importante pa e 
proceso primario di e organi- 
sacion. Polis di bario lo wordo 
miho ekipa, pero tambe un 


departamento di informacion 
y inteligencia mas amplio cu 
mas posibilidad. Mirando e 
diferente desaroyonan den 
cuadro di siguridad na nos 
frontera tambe ta tene cuenta 
cu palabracionnan cu tin haci 
pa por brinda Arumillers, cu 
ta personal bon ekipa, un es- 
pacio den e organisacion di 
KPA. 


Por ultimo, e mandatario a 
indica cu e meta di e reor- 
ganisacion ta pa haci Cuerpo 


Policial un organisacion mas 
agil pa por combati dife- 
rente fenomenonan di crimi- 
nalidad, y na mes momento 
brinda mas perspectiva na 
nos Agentenan Policial. Den- 
tro di poco DRH conhunta- 
mente cu un ekipo di KPA 
lo bay Hulanda pa haci un 
bishita di trabou pa wak prin- 
cipalmente e parti di e carera 
di e Agente Policial na Hu- 
landa y wak con por aplica 
e sistematica aki na Aruba 
tambe. 

Rapport di CPT tocante KIA ta pidi na autoridadnan mas atencion medico 
pa detenidonan 


Rapport di Comite di Preven- 
cion, Tortura y Trato Inhumano 
(CPT) ta considera cu autoridad- 
nan mester tene mas na cuenta 
e atencion medico dedica na 
detenidonan den Korrectie In- 
stituut Aruba (KIA) unda e per- 
sonal cu ta specialisa den esaki a 
disminui y mester duna na e de- 
tenidonan un atencion medico na 
mesun nivel cu comunidad den 
general. 


Den edicion di Bon Dia Aruba di 
ayera diamars, a publica un parti di 
e rapport di Comite di Prevencion, 
Tortura y Trato Inhumano (CPT) di 
aña 2022 na unda recientemente ta 
indica cu Korrectie Instituut Aruba 
(KIA) ta den un estado deficiente, 
no ta adapta pa personanan cu algun 
limitacion fisico y tampoco tin pro- 
gramanan di formacion profesional 
pa e detenidonan. 


Awe, ta bay publica loke ta trata e 
condicionnan di detencion di hende 
muhe na KIA na unda e rapport ta in- 
dica cu e condicion pa nan ta miho cu 
pa e resto di e detenidonan, e unidad 
unda nan ta ubica, tin e mesun diseño 
cu pa unidad di hobennan, e muray- 
anan na e momento di e bishita tabata 
recien pinta y e celnan tabata ekipa y 
decora cu obhetonan personal. 


Den e 2014, ora nan a haci e ultimo 
bishita no tabatin bel di yamada lo 
cual nan mester a haya den bishita aki, 
igual cu e pa resto di e detenidonan, 
ainda e deficiencia aki ta existi. 


E portanan di e celnan tabata per- 
manece habri durante e mayor parti 
di dia y hende muhe por socialisa den 
areanan comunitario di nan unidad, 
nan tin acceso na un sala di recreacion 
ekipa cu algun weganan deportivo y 
di mesa, ademas nan tin dos ora pa dia 
di ehercicio den aire liber. 


Sin embargo, aparte di e lesnan di 
yoga y algun trabounan di limpiesa cu 
nan ta haci, no tabata ofrece mucha 
actividad organisa na e detenidonan, 
igualmente cu e hende homber y 
hobennan deteni na KIA, pa hende 
muhe CTP ta considera cu e hecho ta 
cu mayoria di nan tabata pasa e mayor 
parti di nan dia sin haci nada y oferta 
di actividadnan tabata totalmente in- 
suficiente, algo cu tabata genera un 
frustracion considerabel entre e de- 
tenidonan. 


Atencion medico pa e detenidonan 
Pa loke ta trata e atencion medico, 
compara cu 2014 ora CTP a haci su 
ultimo bishita na KIA, nan ta señala 
cu e recursonan di e personal di e in- 
stituto aki a disminui. Ekipo di aten- 
cion medico awor ta consisti di un 
dokter cu ta cubri casi tempo comple- 
to y tabata bishita e prison tres biaha 
pa siman, ademas di dos verpleegster 


cu tabata traha tur dia di 8:00am pa 
2:00pm, durante e resto di tempo 
miembronan di atencion medico ta- 
bata di guardia. 


E delegacion ta recomenda pa aumen- 
ta e presencia di un dokter na tempo 
completo y aumenta e recursonan di 
enfermeria cu dos verpleegster adi- 
cional, ademas nan mester tuma me- 
didanan pa garantisa e presencia di un 
dentista den e instituto aki. 


Pa atencion psikiatrico y psicologico, 
CPT a mira cu e luga ta haya bishita 
di un psikiatra dos biaha pa siman, 
sinembargo, no a presenta psicolog- 
onan clinico ni terapistanan cu por 
brinda asistencia y/of apoyo na e de- 
tenidonan cu problemanan di salud 
mental. 


E personanan cu problemanan di 
salud mental ta ser aloca na unidad 
di personanan vulnerabel, aunke nan 
tabatin acceso na un gym ekipa cu 
algun ekiponan deportivo durante 
dia y na un hardin, e condicionnan 
material di e unidad ta un tiki miho 
compara cu otro partinan di e prison. 
Ademas ta proporciona na nan aten- 
cion, apoyo psikiatrico y psicologico 
minimo. Por lo tanto, ta permanece 
e caso cu e unidad no ta proporciona 
un ambiente terapeutico adecua. 


CPT ta recomenda pa autoridadnan 
di Aruba pa check mas miho e condi- 
cionnan di detencion y atencion cu ta 
brinda na e detenidonan cu problem- 
anan di salud na KIA. Mester mehora 
e condicionnan material den unidad 
di personanan vulnerabel y e estab- 
lecimento mester ta bishita regular- 
mente pa personal specialisa como 
psicologonan, clinico, verpleegster 
specialisa den salud mental, terapista, 
entre otro, pa asina ey brinda un aten- 
cion y apoyo adecua na e detenidonan 
cu problemanan di salud mental. 


E detenidonan cu tabata bira agita, tin 
biaha nan tabata someti na tratamento 
kimico, aunke e hangua ta suministra 
door di un dokter general di unidad 
medico, por lo general, e detenido aki 
tabata ser hiba na unidad di perso- 
nanan vulnerabel y personal di aten- 
cion medico tabata control’e di 15 pa 
30 minuut of tabata keda bao obser- 
vacion constante pa CCTV. Ademas, 
e personanan afecta no tabata haya 
informacion di ki medicamento nan 
tabata hayando y no tabata realisa un 
sesion despues di esaki. 


CPT ta recomenda cu ora ta necesa- 
rio y como ultimo recurso, somete e 
detenidonan na restriccion kimico, pa 
mantene nan bao supervision person- 
al continuo di parti di un miembro di 
e personal di atencion medico. Ade- 
mas, mester realisa un sesion despu- 
es cu e persona afecta, loke ta bay 
duna na nan e oportunidad di haya 
un splicacion of hustificacion tras di 
e medida, y di e forma aki, reduci e 
trauma psicologico di e experiencia y 
establece e relacion dokter-pashent. 
Ademas tur e casonan di restriccion 
kimico mester keda registra den un 
file specifico. 


Aunke e instalacionnan di unidad di 
atencion medico tabata ekipa adec- 
uadamente, e instalacionnan ainda ta 
chikito y tin un ventilacion deficien- 
te. Ademas, awa tabata cay a traves di 
e dak di e sala di consulta medico. A 
informa e delegacion di e plannan pa 
construi un edificio nobo pa unidad 
di atencion medico, CPT a pidi infor- 
macion actualisa tocante e implemen- 
tacion di e plannan aki. 


Na momento di drenta KIA, e de- 
tenidonan no tabata haya un screen- 
ing medico sistematico. Ademas, ora 
nan tabata haci un examen medico, 
e lesionnan detecta pa e personal di 


atencion medico no tabata registra 
y tabata parce di no tin un procede- 
mento claro di un rapport ora tabata 
detecta lesionnan. 


CPT tabata obliga pa reitera e impor- 
tancia di evaluacion medico di e de- 
tenidonan ora nan ta yega KIA, spe- 
cialmente na ora di identifica e nece- 
sidadnan medico special, pa preveni e 
contagio di malesanan di transmision, 
preveni suicidio y registra di manera 
oportuno cualkier lesion. 
Procedemento di admision den e caso 
specifico di hende muhe no ta inclui 
un screening specifico di genero pa 
identifica nan necesidadnan specifico, 
den particular pa detecta anteceden- 
tenan di abuso sexual of otro forman- 
an di violencia basa den genero. 


Tocante e confidencialidad medico, e 
consultanan medico tabata tuma luga 
den presencia di e personal di custo- 
dia, pa esakio, CPT ta enfatisa den e 
recomendacion cu consultanan med- 
ico di e detenidonan tin cu realisa sin 
presencia di agentenan penitenciario 
den cual nan por scucha e informa- 
cion, of por lo menos, cu e dokter lo 
solicita lo contrario den casonan par- 
ticular. 


CPT ta convenci cu un miho partici- 
pacion di Ministerio di Salud den area 
aki, incluyendo e buskeda di personal 
di atencion medico, nan formacion 
continuo, evaluacion di practica clin- 
ico, certificacion y inspeccion, esey ta 
bay yuda garantisa un atencion med- 
ico optimal pa e detenidonan, asina 
como e implementacion di e prin- 
cipio general di ekivalencia di aten- 
cion medico den prison cu esun di e 
comunidad den general. E cambio aki 
mester bin acompaña cu asignacion 
di recursonan financiero y estableci- 
mento di canalnan di comunicacion 
entre personal di atencion medico y 
personal di custodia. 

Rapport “Level Playing Field” ta recomenda: 
Aumento di prima di AZV y AOV pa empleado cu ta cobra tips 
y participacion di migrantenan legal den financiamento di AOV, 
AZV y inkomstenbelasting 


Algun edicion atras Bon 
Dia Aruba a elabora ariba 
algun di e recomenda- 
cionnan cu a ser presenta 
den e rapport “Level Play- 
ing Field”. E rapport aki 
ta presenta recomenda- 
cionnan pa introduccion 
di e sistema di BTW, cu 
despues no a ser introduci 
y a introduci BBO na fron- 
tera na su luga. Sinem- 
bargo, AHATA, hunto cu 
algun otro stakeholder di 
e gremio comercial y sin- 
dical, a aclaria cu nan no 
ta apoya ni aproba e rap- 
port aki. 


E rapport ser elabora pa un 
comite di tres experto, di 
cual AHATA hunto cu e otro 
stakeholders no tabata di acu- 
erdo cu dos di e miembro- 
nan di e comision aki, cu a 
presenta 17 recomendacion 
pa introduccion di BTW e 
tempo ey. Varios miembro di 
e grupo di stakeholders, en- 
tre otro AHATA, no tabata 
di acuerdo cu e proceso cu a 
tuma luga pa crea e lista di re- 
comendacion. 


Sinembargo Camara di Co- 
mercio a entrega e rapport 
aki na Gobierno di Aruba 
y Prome Minister, Evelyn 
Wever-Croes, a remarca cu 
Gobierno di Aruba lo sigui 
trata e rapport “Level Playing 
Field” di 25 di october 2022, 
como un rapport di reco- 
mendacionnan di gremionan 
comercial y sindical, y lo sigui 
evalua e recomendacionnan 
cu por ser sigui. 


Den e articulo di awe nos 
lo sigui elabora ariba e reco- 
mendacionnan cu e rapport 
ta sugeri na Gobierno di 
Aruba. 


Aumento di prima di AZV 
y AOV pa empleadonan di 
horeca cu ta gana tips 
E comite ta indica cu por lo 
menos ocho mil empleado 
den e sector di hotel, restau- 
rant y recreacion (tours, wa- 
tersports etc.) ta registra den 
AZV pa disfruta di e servi- 
cionan medico cu ta ser paga 
pa tur ciudadano cu ta tin un 
empleo. Igualmente, e siste- 
ma di AOV ta bay paga ben- 
eficionan di pensioen. 


Sinembargo, pasobra tips no 
ta ser conta den impuesto di 


entrada, impuesto salarial of 
primanan social, un cantidad 
grandi desproporcional di e 
mercado laboral (aproxima- 
damente 13%) cu ta ricibi e 
mesun beneficionan ta pa- 
gando menos contribucion 
compara cu otro emplead- 
onan cu ta paga 100% di e 
prima di nan salario. 


E ta conoci cu miles di em- 
pleado cu ta gana tips ta bay 
cas cu centenares di dollar pa 
siman, cu tin biaha ta conta 
pa cuater biaha of mas nan 
salario minimo, sin ningun 
retencion. 


Pa tin contribucion cu ta ser 
realisa pa ciudadanonan den 
un manera husto y igual mas 
hopi cu ta posible, e comite ta 
recomenda pa considera re- 
coleccion di AZV y AOV riba 
tips. Aunke e doñonan di tra- 
bao ta considera esaki como 
falta di solidaridad den co- 
munidad, nan no ta desea di 
ta encarga cu e impuesto aki, 
pero pa e ser manda pa cada 
empleado. 


Den e rapport e comite ta 


sugeri dos manera di recolec- 
cion: 
1. Aplicacion di Articulo 38 
di e LV AZV, 38b paragraaf 4 
implementando un cantidad 
fiho a traves di LB – H.A.M. 
pa ser paga mensualmente 
door di e empleado cu tin 
derecho ariba tips (administra 
pa dia of semanal pa e doño of 
manager di e tips paga cash, 
cu debit of credit card) cu ta 
riba payroll como un reten- 
cion adicional di AZV. 


2. E opcion aki ta sugeri pa e 
empleadonan cu ta gana tips 
declara esaki boluntariamente 
ora di yena nan formulario 
di inkomstenbelasting. Un 
desbentaha ta cu esaki ta bay 
genera alrededor di ocho mil 
formulario di inkomstenb- 
elasting adicional. Como cu 
mayoria di e empleadonan 
aki tin impuesto salarial como 
ultimo impuesto. Aumento 
di e costo di e administracion 
di e ocho mil fomularionan 
extra di inkomstenbelasting 
ta complica e situacion pa 
DIMP enbes di realisa un re- 
forma simpel, un di e meta- 
nan di e rapport aki. 


Aumento di participacion 
di migrantenan legal den 
financiamento di AOV, 
AZV y inkomstenbelast- 
ing 
E rapport ta enfatisa cu tin un 
aumento di escasez di labor 
den sectornan creciente di 
e economia. E tendencia aki 
no ta bay disminui cu e 550 
camber cu ta bay habri den 
e proximo tres aña. E tarifa- 
nan di ocupacion halto den 
e hotelnan existente despues 
di pandemia a aumenta e 
oportunidad di empleo den 
e sector di apoyo di turismo 
(restaurant, tours, car rental, 
recreacion etc.) Nan ta re- 
marca cu companianan ta 
experiencia cu e bentanan ta 
ser afecta pa e falta di per- 
sonal den cushina pa produci 
e producto y servicio cu ta ser 
bendi na e bishitante. 


“Nos a yega e limite di forsa 
laboral disponibel localmente 
cu ta motiva pa traha den e 
sector di hotel y restaurant. 
Tin un cifra desproporciona- 
lmente halto di posicionnan 
di trabao cu ta habri den e 
sector aki. Nos economia ta 


mono-productivo, nos mes- 
ter suministra e cantidad 
grandi di posicionnan den 
e sector aki cu forsa laboral 
importa,” e comite a subraya 
den e rapport. 


E ta remarca cu Gobierno 
di Aruba mester plania esaki 
bon y stimula e migracion di 
hendenan mas hoben y esnan 
mas interesa pa traha den e 
sector di otro economianan 
comparando na un tamaño 
mas chikito di nan sector di 
horeca compara cu Aruba. 


E rapport ta recomenda lo 
siguiente: 
1. Emiti un biaha so firma 
liber pa tur persona cu tin 
permiso di estadia na Aruba 
pa shete aña of mas. Cu e pro- 
ceso aki miles di permiso di 
ciudadanonan cu ya ta integra 
den comunidad, e mayoria 
cu ta domina papiamento y 
Ingles basico, cu muchanan 
cu a nace na Aruba y hipoteca 
pa nan casnan, por sigui nan 
bida sin cu mester sufri cu e 
proceso di DIMAS cada aña 
pa renoba permiso. 


2. Emiti un permiso di trabao 
rapido pa posicionnan clave 
cu tin aumento den escasez 
di personal. E nivel di ser- 
vicio den e sector horeca ta 
depende di e empleadonan 
adecua. Miles di migrante 
trahado ta economicamente 
activo den e economia shini- 
shi sin contribui na e fon- 
donan di AOV/AWW y AZV 
pasobra nan no ta documen- 
ta. Integracion di e personal 
recluta pa doñonan di trabao 
pa unda nan tin mester, por 
genera miyones pa e fon- 
donan social di AZV y AOV. 
E comite ta enfatisa cu cada 
mil permiso di migrante le- 
galisa cu dos mil florin di en- 
trada basico ta dos miyon di 
salario cu ta genera 13.5% pa 
prima di AZV y 9.5% pa pri- 
ma di AOV/AWW cu ta bira, 
respectivamente 270 mil flo- 
rin y 190 mil florin pa luna of 
3.2540.000 florin y 2.280.000 
florin pa aña. 


E calculacion di e rapport ta 
varia entre cinco mil y dies 
mil trahado migrante indoc- 
umenta cu ta biba na Aruba 
solamente den e sector di ho- 
reca y construccion. 

DCCA preocupa pa posible impacto de restriccionnan riba 
cantidad di vuelo na Schiphol 


Aña pasa Gobierno di Hu- 
landa a duna di conoce un 
intencion pa restringi e 
cantidad di vuelo na aero- 
puerto di Schiphol na un 
maximo di 440 mil pa aña 
(actualmente e ta un max- 
imo di 500 mil pa aña). 


E restriccion aki por tin un 
impacto basta negativo den e 
capacidad di trafico aereo cu 
ta bula desde Schiphol pa e 
islanan di Caribe Hulandes 
y vice versa. Como un so- 
cio di interes, Dutch Carib- 
bean Cooperation of Airports 
(DCCA) recientemente a 
presenta su preocupacion rel- 
aciona cu esaki na Gobierno 
di Hulanda. 


DCCA ta un cooperacion 
entre e seis operadornan di e 
aeropuertonan di Caribe Hu- 
landes, siendo Aruba Airport 
Authority N.V., Bonaire In- 
ternational Airport N.V., Cu- 
racao Airport Partners N.V., 
Princess Juliana International 
Airport Operating Company 
N.V., e Entidad Publico Saba, 
y e Entidad Publico St Eusta- 
tius. 


E preocupacionnan tin di 
haci principalmente cu e 


efecto socioeconomico cu 
e decision aki di restringi 
un cantidad di movecion di 
vuelo na Schiphol por tin pa 
Caribe Hulandes. Tin posibi- 
lidad tambe cu e aerolineanan 
lo mester reduci frecuencia 
di vuelo pa Caribe Hulandes. 
Como resultado, e posibili- 
dad ta grandi cu lo por tin un 
aumento den pasashi entre e 
vuelonan pa Hulanda y Cari- 
be Hulandes. Menos vuelo y 
pasashi potencialmente halto 
por trece un impacto nega- 
tivo den tres segmento di e 
biahero: biahe di negoshi, bi- 
ahe di placer y biahe familiar 
(VFR). Esaki lo causa un im- 


pacto negativo pa economia 
y pa conectividad familiar y 
social. 


“E efecto potencial den e ca- 
pacidad y den e prijsnan di 
pasashi ta motibo di preocu- 
pacion den nos region. Basa 
riba e informacion cu nos tin, 
nos ta asumi cu e calculo di e 
impacto di e disminucion na 
Schiphol no ta tene den con- 
sideracion e potencial efecto 
den Caribe Hulandes. Door 
di expresa nos preocupacion, 
tin confiansa cu lo tene na 
cuenta e interesnan di Caribe 
Hulandes na momento cu e 
ministerio Hulandes tuma 


decision”, asina Joost Meijs, 
CEO di Aruba Airport Au- 
thority N.V. y presidente di 
DCCA a expresa. 


Mirando e posibel impacto 
negativo na e economia y na 
e bienestar social di Caribe 
Hulandes, DCCA a urgi Go- 
bierno Hulandes pa garantisa 
cu no lo reduci e capacidad 
entre Hulanda y Caribe Hu- 
landes a consecuencia di e 
decision. 


Tocante DCCA 
E Dutch Caribbean Coop- 
eration of Airports (DCCA) 
ta un cooperacion entre e 
seis aeropuertonan di Caribe 
denter di Reino Hulandes. E 
obhetivo di DCCA ta pa me- 
hora e calidad general di cada 
aeropuerto individual pa me- 
dio di facilita asistencia mu- 
tuo y intercambio eficiente di 
informacion, transferencia di 
conocemento y intercambio 
di experiencia cu e obhetivo 
di logra economia di escala. 
DCCA tin como obhetivo pa 
presenta diferente opcion di 
transporte aereo alternativo 
cu enfoke riba futuro, p’asina 
mehora e conexion entre e is- 
lanan di Caribe Hulandes. 


A.T.A.:2023 ta un aña fuerte di recuperacion: 
Mei 2023 a mustra di ta mas fuerte cu mei 2022 y mei 2019! 


Mei 2023 den compara- 
cion cu 2019 y 2022 
Den luna di mei 2023 nos 
destinacion a ricibi un total di 
94,385 bishitante “stay-over”. 
Si compara luna di mei 2023 
cu mei 2019 - cu tabata e ul- 
timo aña normal di turismo, 
por mira cu Aruba a recupera 
107% di locual a wordo ricibi 
na mei 2019, cu ta indica un 
crecemento di 7%. 
Si compara mei 2023 cu mei 
2022 por wak un recupera- 
cion di 103% cu ta indica un 
crecemento di 3%. 


Mercadonan y categori- 
anan di acomodacion 
Den mei 2023 83.3% di e to- 
tal di e bishitantenan “stay- 
over” pa Aruba a bishita for 
di Norte America, 5.2% a 
bishita for di Europa, 8.8% a 
bishita for di Latino America 
y 2.8% tawata procedente di 
otro partinan di mundo. 


Mirando e categorianan di 
acomodacion, den mei 2023 
27.8% di bishitante a keda 


den hotelnan European Plan, 
19.8% a keda den hotelnan 
All-Inclusive, 26.7% a keda 
den Timeshare y 25.7% a 
keda den otro tipo di acomo- 
dacion, conoci tambe como 
vacation rentals. 


Vacation rentals 
Ta importante pa menciona 
cu A.T.A. tin acceso na un 
plataforma unda por wak e 
cantidad di cas, apartamento 
y villas cu ta wordo uza como 
vacation rentals como tambe 
e prijs averahe pa anochi, e 
ocupacion y un calculacion 
di e entrada cu esakinan ta 
genera. 


Si compara mei 2023 cu mei 
2022 por wak cu e prijs avera- 
he di e acomodacionnan aki a 
crece cu 21.1%, for di un prijs 
averahe di $213 pa anochi na 
mei 2022 pa un prijs averahe 
di $258 na mei 2023. Si com- 
para mei 2023 cu mei 2019, 
por wak cu e prijs averahe di 
e acomodacionnan aki a crece 
cu 66.5%, for di un prijs av- 


erahe di $155 pa anochi na 
mei 2019 pa un prijs averahe 
di $258 na mei 2023. 


Si compara mei 2023 cu mei 
2022 por wak cu e ocupacion 
averahe di e acomodacionnan 
aki a disminui cu 3.1 punto 
di porcentahe, for di un av- 
erahe di 52.6% na mei 2022 
pa un averahe di 49.5% na 
mei 2023. Si compara mei 
2023 cu mei 2019 por wak 
cu e ocupacion averahe di e 
acomodacionnan aki a crece 
cu 5.9 punto di porcentahe, 
for di un averahe di 43.6% 
na mei 2019 pa un averahe di 
49.5% na mei 2023. 


Den caso di entrada, si com- 
para mei 2023 cu mei 2022 
por wak cu e categoria a gen- 
era un crecemento den en- 
trada di 34.0%. Si compara 
mei 2023 cu mei 2019 por 
wak cu e categoria a genera 
un crecemento den entrada 
di 219.1%. 
2023 


Den e prome 5 lunanan di 
2023, Aruba a ricibi un total 
di 510,033, bishitante “stay- 
over”, esaki ta un crecemento 
di 7.0%, compara cu e prome 
5 lunanan di 2019, unda 
a ricibi 476,679 bishitante 
“stayover”. Si compara e 
prome 5 lunanan di 2023 cu e 
prome 5 lunanan di 2022, por 
wak un crecemento di 19.5%, 
bayendo for di 426,799 bishi- 
tante “stayover”pa 510,033 
bishitante “stayover”. 


Aruba ta sigui como un di e 
top destinacionnan cu a recu- 
pera despues di e pandemia 
pero mester tene cuenta 
cu Aruba a strategicamente 
tuma e pasonan corecto pa 
beneficia 
optimalmente 
y 
exitosamente di e hamber pa 
biaha durante y despues di 
e pandemia, un fenomeno 
temporal. Turismo ta sigui ta 
fuerte pa Aruba, y lo regresa 
na tendencianan mas nor- 
malisa despues di a mira e 
efecto post-pandemia. 

Minister Rocco Tjon: 
Ta haci un yamado na tur esunnan cu tin un boet habri pa paga esaki 


Recientemente, Ministe- 
rio Publico hunto cu CEA 
a inicia e accion pa asina 
por cobra e boetnan cu 
tin habri. A base di esaki 
a tuma nota di diferente 
pregunta y preocupacion 
cu a bin di parti di pueblo 
pa cual Minister di Husti- 
cia y Asuntonan Social sr. 
Rocco Tjon a duna su re- 
accion. 


Manera ta conoci siguridad 
den trafico ta algo suma- 
mente importante, mas y mas 
pueblo mes ta pidi pa trece 
mas siguridad den trafico. Pa 
e motibo aki, tin diferente 
iniciativanan den pleno ehe- 
cucion pa percura cu esaki 
por ta e caso. Un di nan ta pa 
percura cu esnan cu comete 


un infraccion den trafico paga 
e boetnan pa cu esaki. 
Ta asina cu actualmente tin 
ocho mil caso cu ya caba tin 
un sentencia, sinembargo, 
e personanan cu a comete e 
infraccionnan aki, ainda no a 
paga pa esaki. Pues di e ocho 
milnan aki, 2500 persona a 


ricibi dos recordatorio caba 
pa haci e pagonan aki, pero 
mirando cu e pagonan no ta 
tumando luga, a dicidi pa ini- 
cia cu e accion aki. Di e forma 
aki, ta percura cu e person- 
anan cu a comete e infrac- 
cionnan aki ta para responsa- 
bel y ta cumpli cu e senten- 


cia cu a wordo dicta door di 
hues. Asina por bisa cu banda 
di e otro iniciativanan manera 
concientisacion y prevencion, 
cual Cuerpo Policial ya caba 
ta dunando hopi atencion, ta 
percura tambe pa eleva sigu- 
ridad di trafico a traves di e 
accion aki. 


Dentro di poco, Gobierno di 
Aruba lo inicia cu un proyec- 
to pa loke ta autonan cu no ta 
sigura, caminda lo bay apunta 
un tercer partido pa maneha e 
parti cu ora ta kita un auto for 
di caminda, esaki por wordo 
poni na un luga specifico. Di 
e forma aki ta percura cu mas 
y mas Cuerpo Policial por kita 
autonan for di caminda cu no 
ta cumpli cu tur e rekisitonan 
manera e parti di seguro. Ci- 


franan cu a ricibi ta mustra cu 
un gran parti di tur e acciden- 
tenan cu ta tuma luga, ta en- 
volve autonan cu no ta sigura, 
cual ta afecta e siguridad den 
trafico pero tambe tin con- 
secuencianan financiero pa 
esnan cu ta involucra den e 
accidentenan aki. 


Pues pa loke ta trata e accion 
di Ministerio Publico con- 
huntamente cu CEA, Minis- 
terio di Husticia y Asuntonan 
Social ta haci un yamada na 
tur esnan cu ya caba tin e sen- 
tencia y a haya e recordatori- 
onan pa paga esaki, pa haci es- 
aki lo mas lihe posibel. Esaki 
por wordo paga na Ministerio 
Publico of na warda di polis 
na San Nicolas cu carchi, of 
por haci e pago online. 


Minister di Cultura Xiomara Maduro: 
Dia 1 di juli 2023 ta conmemora 160 aña di abolicion di sclavitud door di 
Hulanda den e colonianan di Antias Hulandes y Surinam 


Den un conferencia di prensa 
Minister di Cultura Xiomara 
Maduro hunto Minister di Edu- 
cacion Endy Croes, Represent- 
ante di UNOCA Marvin Odor, 
Director di Archivo Nacional 
Aruba, Raymond Hernandez y 
historiado Adi Martis, kende ac- 
tualmente ta residencia na Hu- 
landa, a brinda informacion riba 
e historia den cual nos pais ta 
forma parti di reino pa locual ta e 
negoshi di sclavitud. 


Historia di sclavitud ta un tema 
actual den Reino 
Minister di Cultura Maduro a trece 
dilanti cu Historia di sclavitud ta un 
tema actual den Reino. Dia 1 di juli 
2023 ta conmemora 160 aña di aboli- 
cion di sclavitud door di Hulanda den 
e colonianan di Antias Hulandes y 
Surnam. Sclavitud ta un negoshi cu a 
trece rikesa, pero tambe hopi tristesa 


cu a keda acumula dentro di siglonan. 


Aki na Aruba pa largo tempo e topico 
no tabata biba den comunidad, ma- 
sha poco informacion a wordo duna 
na scolnan den un manera structural. 
Investigacionnan haci ta demostra cu 
na Aruba tambe tabatin esclavo. Aun- 
ke no den mesun extensidad y inten- 
sidad manera riba hopi otro pais den 
Caribe. Esaki no ta kita cu na Aruba 
tambe cosnan inhumano tabata tuma 
luga cu esclavonan. E cantidad di es- 
clavo tabata menos en comparacion cu 
e otro islanan den Reino. Pero, Aruba 
tin su historia di sclavitud, un historia 
unico y propio. Historia a demostra 
cu Aruba a conoce varios tipo di es- 
clavo, e esclavo indjan, esclavo cora 
‘rode slaven’ y tambe e esclavonan 
transatlantico, e esclavonan di Africa 
cu a yega Aruba for di Corsou. 


Disculpa di Hulanda pa e historia 


di sclavitud na paisnan den Reino 
y Surnam 
Na vispera di 1 di juli cu ta conmem- 
ora 160 aña di abolicion di sclavitud 
pero muy principal despues cu dia 19 
di december aña pasa, estado Huland- 
es pa medio di Premier Rutte a ofrece 
un disculpa pa e historia di sclavitud 
na paisnan den Reino y Surnam. Pre- 
mier Rutte a bisa cu no solamente nos 
ta comparti un pasado, pero tambe un 
futuro y pa e motibo ey e disculpa 
ofreci no ta un fin, pero un continu- 
acion ‘we zetten vandaag een komma, 
geen punt’. Mas y mas ta bin e pre- 
gunta con lo sigui bay dilanti. 


Ta di suma importancia pa hunto 
como comunidad nos decifra kico 
lo mester bini despues di e komma. 
No solamente na conscientisacion 
pero tambe na investigacion kico ta e 
razgo cu scalivitud tin den nos comu- 
nidadnan di Aruba, Bonaire, Corsou, 
Sint Maarten y Surnam. Tanto tempo 
a pasa pero ainda den pensamento 
di hende, den nan actuacion ainda e 
razgo ta presente. 


Comision 
Conscientisacion 
Sclavitud Aruba 
Desde aña pasa a bin ta sinta cu instan- 
cianan cu ta trata e topico aki. Pa me- 
dio di Minister Maduro a institui un 
Comision Conscientisacion Sclavi- 
tud Aruba, un grupo di trabou cu ta 
consisti di miembronan di Ministerio 
di Cultura, Ministerio di Enseñansa y 
Archivo Nacional di Aruba, y como 
consehero sr. Luc Alofs. Sr. Alofs ta 
un profesional cu a haci hopi inves- 
tigacion riba e tereno di sclavitud y a 
skirbi bukinan tocante di sclavitud. 


Sr. Alofs pa algun aña caba ta participa 
den varios reunion encuanto e tema 
di sclavitud cu Hulanda y paisnan 
Caribense como un ‘stakeholder’ di 
Aruba y ta sali na interes di Aruba 
en cuanto di e tema aki. Meta di e 
Comision CCSA ta pa conscientisa 
comunidad di Aruba tocante historia 
y abolicion di sclavitud na Aruba. E 
mandatario a enfatisa cu e Comis- 
ion aki no ta un Comision Nacional. 
Aruba no conoce un Comision Na- 
cional di sclavitud ainda. 


Conmemoracion 160 aña di abolicion 
di sclavitud door di Hulanda 
Minister Xiomara Maduro a informa 
cu dia 1 di juli 2023 ta conmemora 
160 aña di abolicion di sclavitud door 
di Hulanda y gobierno di Aruba lo 
conmemora e fecha historico aki. 
Den e proximo dianan aki lo duna 
mas informacion tocante di esaki. Pa 
e mandatario ta importante pa brinda 
informacion na nos comunidad to- 
cante historia di nos Pais. 


Specialmente e parti di e historia di 
sclavitud aki cu no a wordo conta ai- 
nda y cu pa hopi di nos no ta conoci 
ainda. Segun Miniser Maduro prome 
cu nos cuminsa cu e trayecto di guia 
pa yega na un trayecto di restaura, re- 
cupera y reconcilia nos mester con- 
scientisa nos comunidad. E meta ta 
pa conscientisa, educa y informa co- 
munidad di e historia y abolicion di 
sclavitud na Aruba. Pa por logra esaki 
lo inicia cu un campaña di conscien- 
tisacion na unda lo haci uso di e me- 
dionan usual manera corant, radio, 
television y social media. 

Vakantie Grandi ta den porta 
Proteha bo mes y bo famia na momento di bay di biahe 


Dentro di poco nos ta 
drenta 
temporada 
di 
vakantie grandi y hopi 
hende lo bay di biahe. Sea 
pa un vakantie recreativo, 
exotico, medico of pa stu- 
dia. 


Na momento di bay den ex- 
terior ta importante pa busca 
informacion riba e factornan 
di riesgo cu por afecta bo 
salud of di bo famia na e pais 
cu bo ta bay bishita manera 
aspecto di clima, haltura, hi- 
giena, calidad di awa y riesgo- 
nan manera entre otro male- 
sanan transmiti pa sangura, 
malesanan gastrointestinal of 
malesanan respiratorio infec- 
cioso. Ta importante pa bo ta 
informa trempan pa bo por 
tuma e medidanan di preven- 
cion nesesario. 


Biaheronan hopi biaha ta 
confronta problema di salud 
den esterior despues di come 
alimento contamina. Esaki 
por conduci na sacamento, 
diarea, dolor di stoma, kein- 
tura, deshidratacion y asta 
wordo interna. 


Pa evita un situacion asina 
Departamento di Salud Pu- 
blico ta conseha pa na mo- 
mento di come den exterior: 
•	 
Sea critico unda bo ta 
come, no como zomar 
for di ciosco riba caya 
•	 
Come cuminda cu ta re- 
cien cushina y no cu a 
para pa basta rato. 
•	 
No come carni tampoco 
berdura curu, esakinan 
mester ta bon cushina 
•	 
Laba man bon prome cu 
come cu awa y habon of 


cu producto cu ta con- 
tene alcohol. 
•	 
Bebe awa di boter. 
•	 
Laba fruta cu awa di boter 
of come preferibel fru- 
tanan cu bo mes mester 
casca. 


Otro peliger pa e biahero ta 
insectonan cu ta transmiti 
malesa. Tin diferente insecto 
cu ta carga virus of bacte- 
ria cu por haci hende malo. 
Pa evita di keda infecta cu 
malesa manera Dengue, Chi- 
kungunya, Zika, Malaria of 
otro. DVG ta conseha pa bisti 
carson largo, blusa of camisa 
manga largo, hunta repelente 
contra insecto, y tene cuidou 
pa no wordo mordi pa ani- 
malnan salvahe. 


Si bo ta sufri di un malesa 


cronico consulta cu bo dok- 
ter prome cu bo biaha y si bo 
ta uza remedi bay cu extra. 
Ta importante pa averigua 
tempran si e pais cu bo ta bay 
bishita ta exigi pa bo tin cierto 
vacuna manera e.o Malaria, 
Yellow Fever, COVID of 
otro. Si esaki ta e caso mes- 


ter tuma contacto cu seccion 
di Malesanan Infeccioso na 
5224200 pa un cita. Pa sigu- 
ridad di bo mes y bo famia 
no lubida di cera un seguro 
di biahe. Vakantie semper ta 
dushi y pa mantene asina nos 
mester tuma medidanan di 
precausion. 


Danki inmenso na tur donante di sanger pe aporte impagabel 
E aña aki Bloedbank a haci un dedicacion special pa donantenan riba 70 aña 


Recientemente durante si- 
man di donante di sanger 
Bloedbank Aruba su team 
completo tabatin e gra- 
to honor di gradici cada 
donante sea via canalnan 
di media y tambe den 
forma di un treat special. 
E biaha aki e invitadonan 
di honor tabata e grupo di 
donante cu ainda ta duna 
sanger despues di e bunita 
edad di 70 aña. E grupo 
aki cu ta consisti di 39 per- 
sona tin un ‘drive’ enorme 
pa sigui duna sanger. Un 
gesto masha bunita cu ta 
demostra cu e team di he- 
roe berdad ta di admira. 


Parti di e grupo di 70 plus a 
pasa Bloedbank riba14 di juni, 
esta Dia Mundial di Donante 
di Sanger, unda cu Hunta di 
Directiva a hiba algun palabra 
pa gradicinan personalmente 
y alabes pone enfasis riba e 
trabou bunita cu nan ta haci 
ainda na un edad mas avansa 
pa salba bida di otro. 
Sr. Jacco Vroegop, Presi- 
dente di Hunta di Directiva 


a dirigi algun palabra special 
na e team di Bloedbank y e 
donantenan invita di 70 aña 
of mas. Ela gradici ful e team 
di Bloedbank pe tremendo 
trabou cu nan ta haci 24/7 di 
salvaguardia e cantidad, cali- 
dad y siguridad di sanger pa 
nos pashentnan. E ta hopi 
importante pa tin suficiente 
sanger disponibel den caso cu 
un persona perde hopi sanger 
por ehempel durante un ac- 
cident of na momento di par- 
to. Cada donante di sanger 
ta aporta grandemente na e 
cuido di cada pashent y ta di 
admira cu ainda tin donante 
cu ta sigui duna despues di 
nan 70 aña! 
Tambe a hiba algun palabra 
Sr. Gregory Croeze di Hunta 


di Directiva cu ta conta di 
ta masha contento di wak 
hopi hende cu e conoce cu 
ta donante y cu e mes tam- 
be ta donante cual ta dune 
e sentimento di honor cu 
cada donante tin pa por duna 
sanger na un otro. Tambe ela 
haci un peticion special na 


pueblo di Aruba pa por fabor 
registra y bira donante. Falta 
hopi mas donante di sanger 
pa por cubri nos isla aki y e 
cantidad di habitante cu tin 
na Aruba. Un gesto bunita cu 
no ta costa nada y ta pa salba 
bida di un otro. Pues, subi 
www.bloedbankaruba.aw 
y 


registra di biaha. 
Depues Fabian Werleman, 
coordinador di Bloedbank a 
felicita tur donante riba nan 
dia y gradici nan pa semper ta 
cla pa duna sanger no ta im- 
porta e ora ni dia. Ademas, ela 
sigui bisa cu e mes a keda sor- 
prendi cu e grupo di donante 
di edad 70 y mas toch ta basta 
grandi. E ta haya cu esaki ta 
algo increibel y ta di admira 
cu e grupo aki ta sigui duna 
aunke nan mes ta pensio- 
nado caba. Semper ta haci 
un bon checkeo di salud ya 
cu normalmente no ta tuma 
donante nobo cu tin mas 
cu 70 aña pero esnan cu ta 
donante caba por sigui duna 
te ora cu nan yega edad di 75 
aña of pa motibo di nan salud 
no por mas. 


Team completo di Bloedbank 
ta yena di gratitud pa cada 
donacion cu ta ricibi diaria- 
mente. Cada gota, cada dona- 
cion ta conta y por salba bida 
di otro. Pues, masha danki di 
curason na cada donante di 
sanger pa e aporte impagabel. 

E 10 nominadonan di Appeltjes 
van Oranje 2023 ta conoci 


Durante un dia di presentacion emocionante, 10 
organisacionnan a logra yega na un nominacion. 
Tur aña ta haci e entrega di Appeltjes van Oranje di 
parti di Oranje Fonds na iniciativanan social excep- 
cional cu ta aporta na e bida di comunidad. 


Den comienso di october lo nombra e 3 ganadornan, ken 
lo ricibi un estatua di brons, traha pa Prinses Beatrix y e 
suma di 25,000 euro. Reina Maxima lo ta e persona cu lo 
otorga e premionan. 


E 10 iniciativanan nomina ta; 
Thuis in West di Rotterdam 
Wijkcentrum de Geus di Hilversum 
Inloophuis de Bron di Zaandam 
Gehurterbij di Son 
Stichting TielCentrumXL di Tiel 
Repair Cafe Teylingen di Sassenheim 
Stichting IK WIL di Eindhoven 
Fundashon Ser’i Otrobanda di Corsou 


Alrededor di 40,000 votador 
Te cu dia 10 di juni, publico por a vota pa e 3 nomina- 
donan Hulandes y e 7 nominadonan Caribense. Mas di 
40,000 persona a participa y duna nan voto. E proyecto cu 
a ricibi e mayoria di voto den e ronda aki, pues Thuis in 
West di Rotterdam, a bay directamente como un di e 10 
finalistanan. 


E cantidad di votonan cu e otro nominadonan a haya a 
yuda determina cua proyectonan lo ricibi e nominacion 
oficial pa haya e premionan. No solamente e resultado di 
e votonan a conta, sino tambe e presentacion cu e proyec- 
tonan a duna na un hurado, cual ta inclui empleadonan 
y miembronan di e directiva di Oranje Fonds ademas di 
expertonan. E presentacionnan a tuma luga tanto na Hu- 
landa como na Corsou. 


Tema 
E tema di Appeltjes van Oranje e aña aki tabata “con- 
structor di puentenan den bario”. Esaki ta nifica cu e pre- 
mionan e aña aki ta bay na iniciativanan cu a ser crea door 
di of pa e habitantenan di e bario mes, cu ta crea y stimula 
contacto y conexion entre bario di personanan cu nor- 
malmente no ta topa otro hopi. Oranje Fonds a scoge e 
tema aki pa motibo cu e inciativanan aki ta indispensabel 
pa e comunidad. Nan ta sumamente importante y e de- 
saroyonan social a haci cu e proyectonan aki lo sigui bira 
mas importante ainda. 


Di mesun manera cu conexion entre habitantenan di 
varios ta cay bao presion causa pa individualisacion, asina 
tambe e barionan a bira mas diverso cual ta resulta den 
diferente edad, antecedente y estilo di bida ta bini dilanti. 
Na mesun momento, a recorta hopi den presupuesto pa 
crea luganan pa reuni, comparti y contribui na e comuni- 
dad. Mientras cu e conexion aki entre persona ta crucial 
pa e realisacion di un comunidad activo, unda tur e ha- 
bitantenan ta wak pa otro y nan bario. Relacionnan so- 
cial den bario ta un luga safe pa tur hende cu tin mester 
di esaki, y esaki na su turno ta crea un base pa preveni 
y contraresta problemanan manera pobresa, soledad y 
problema cu otro. 


Disturbio tropical ta den ruta pa Caribe 


(CuraçaoChronicle) - Un 
depresion tropical ta de- 
saroyando 
actualmente 
den medio di Oceano At- 
lantico y tin e potencial di 
yega e region Caribe e fin 
di siman aki segun Meteo. 


E depresion aki no ta premira 
di ta un menasa pa e islanan 
ABC, sinembargo Saba y Sint 
Maarten ta monitoriando e 
sistema di cerca. Ademas di 
esaki, otro sistema ta na ca- 
minda cu posiblemente lo 
desaroya y bira un ciclon 
tropical. Te ainda no ta cla ki 
ruta e sistema aki lo tuma y si 
esaki lo move den direccion 
pa Caribe of Americas. 


Mientras cu e depresion ta 
keda haya mas forsa y ta sigui 
move mas cerca di e Caribe, 
autoridadnan local y residen- 
tenan ta conseha pa keda ac- 
tualisa pa cu informacionnan 
y pronostico di tempo pa asi- 
na keda informa y por sigui 
tur instruccion of advertencia 
otorga pa autoridadnan rel- 


evante na tempo. 


Disturbionan tropical y tor- 
mentanan ta comun durante 
e temporada di horcan Atlan- 
tico, cual ta core oficialmente 
for di dia 1 di juni te cu dia 
30 di november. E ta crucial 
pa residentenan y negoshinan 
den Caribe mantene nan mes 
prepara pa cualkier emer- 


gencia y tin plan pa lidia cu 
e emergencianan aki imple- 
menta. 
E agencianan meteorologi- 
co lo mantene un monitor 
di cerca riba e desaroyo di e 
sistemanan aki y lo provee 
actualisacionnan 
frecuente 
pa asina sigura e bienestar y 
siguridad di tur e comuni- 
dadnan den e region. 


Human Rights Defense Curaçao ta refleha 
riba e situacion di refugiadonan 


(CuraçaoChronicle) 
- 
Human Rights Defense 
curacao 
(HDRC) 
a 
observa Dia di Refugiado 
pa medio di refleha riba e 
suplica di e individuonan 
cu no por biba den nan 
pais natal mas pa causa di 
varios circunstancia. 


HRDC a enfatisa cu e isla 
ta acomoda primeramente e 
refugiadonan di Venezuela 
cu mester a hui for di nan 
pais den medio di conflicto 
andando. E aña aki su tema ta 
enfoca riba yega na solucion 
pa refugiadonan pa medio 


di sigura cu nan ta sinti bon 
bini riba e isla y ora di busca 
refugio for di emergencianan 
tumando luga den nan pais. 


E organisacion cu ta traha 
den y boga pa derechonan 
di ser humano a enfatisa e 
importancia di prepara e 
individuonan aki, incluyendo 
henter nan famia, a un regreso 
potencial na nan pais lo mas 
pronto posibel asina cu nan 
situacion permiti esaki. 


Corsou ta extende asistencia 
na e individuonan aki via 
varios organisacion cu ta 


dedica nan mes na nan 
bienestar mientras na e isla. E 
organisacionnan aki ta provee 
ayudo legal y tambe ta cubri 
gastonan medico sin importa 
e refugiadonan su status legal. 


E convenio di Refugiadonan 
firma den aña 1951, a bin te 
conta cu miembrecia di mas 
o menos 150 pais. HRDC ta 
urgi e gobierno di Corsou pa 
alinea su mes cu e paisnan 
aki y uni na e convenio. “Pa 
medio di haci esaki, Corsou 
ta manda un señal positivo 
na resto di mundo,” HRDC 
a declara. 

Partidonan di oposicion ta acusa gobierno di gañamento riba 
impuesto di gas mas abou 


(NLTimes)—Partidonan 
di 
oposicion den parlamento ta frus- 
tra cu gobierno aparentemente a 
gaña tocante e recortenan riba 
impuesto di gas. Den su pakete 
di clima na april, Minister Rob 
Jetten pa Clima y Energia a sug- 
eri cu e impuesto riba gas lo bay 
baha. Pero den practica, tin un 
chens grandi cu mayoria hogar 
ta bay mira un aumento den im- 
puesto, segun NU.nl ta reporta. 


“E Gabinete a presenta un pakete 
di clima cu confiansa cu esaki lo ta 
husto,” Parlamentario Joris Thijssen 
(PvdA) a conta NU.nl. “Ta parce awo 
cu e supuesto recorte di impuesto ta 
nada mas cu un cancelacion di au- 
mento di impuesto cu lo mester a 
tuma efecto na 2025.” 


Pa e aña aki, impuesto riba gas te cu 
un consumo di 170.000 meter cubi- 
co ta bale 49 cen pa cada meter cu- 
bico. “Gabinete ta introduciendo un 
prijs reduci te cu un cierto consumo 
di gas,” Jetten a bisa den un carta pa 
Parlamento. Pero figuranan cu el a 
manda cu e carta a mustra algo otro. 


Gobierna ta agregando un extra belas- 


tingschijf pa consumo di gas. Cum- 
insando for di 0 pa 800 meter cu- 
bico, e impuesto riba energia ta bay 
keda na 49 cen pa cada meter cubico. 
Den e proximo schijf, esta 800 pa 
170.000 meter cubico, e impuesto ta 
bay subi pa 67 cen pa cada meter cu- 
bico na 2025. Mirando cu un hogar 
ta uza aproximadamente un averahe 
di 1.200 meter cubico di gas pa aña, 
e impuesto di gas ta bay aumenta pa 
hopi hende. 


Un vocero pa e Ministerio di Asunto 
Economico y Clima a conta NU.nl 
cu tin un reduccion compara cu au- 
mento cu a ser proponi den pasado. 
Gobierno a cancela e aumento ey den 
e ultimo propuesta. E vocero a bisa 
cu gobierno tambe no a dicidi exacta- 
mente unda e segunda belastingschijf 
lo cuminsa. Nan ta spera un anuncio 
riba Dia di Presupuesto na september. 


GroenLinks no ta contra e impuesto 


halto di gas, como cu e medida mester 
stimula sostenibilidad, segun Parla- 
mentario Suzanne Kroger. “Pero nos 
ta hopi preocupa tocante e hecho cu 
e Gabinete ta lagando e prome schijf 
yega te na 800 meter cubico,” el a bisa. 
“Esey kiermen cu hopi hogar cu con- 
sumo averahe ta enfrenta cu costo di 
energia mas halto. Y esey den tempo 
cu compras ya caba ta increiblemente 
caro pa via di inflacion halto.” Kroger 
tambe tin e expectativa cu e impuesto 
mas halto ta bay afecta huurdo den 
casnan cu no tin insulacion apropia. 


Lider di Ja21, Joost Eerdmand a yama 
e aumento di impuesto den e ultimo 
añanan “un castigo” pa consumo di 
gas. “Esaki ta afecta casi tur hende mi- 
rando cu 90% di hogarnan tin conex- 
ion di gas natural.” Segun e, gobierno 
ta purbando di gaña e populacion cu 
e belastingschijf extra. “Un prijs baha 
riba papel no ta bale nada di den prac- 
tica e prijs no ta baha!” 


Partidonan di coalicion CDA y VVD 
ta bay warda pa e anuncio riba Dia di 
Presupuesto prome cu nan critica, 
segun nan a conta NU.nl. Tweede 
Kamer a debati e plannan di clima cu 
Jetten ayera atardi. 


Code Oraño urgente señala na Hulanda pa inundacion, hagel, biento y strena 


(NLTimes)—E 
Instituto 
Hulandes di Meteorologia 
KNMI a publica un Code 
Oraño di tempo pa un 
gran parti di Hulanda dia- 
mars. E advertencia mas 
severo ta den efecto tur 
caminda menos Noord- 
Holland, Friesland, Gron- 
ingen, Waddeneilanden y 
e area rond di IJsselmeer. 


“Tormentanan pisa ta bay al- 
cansa e parti zuidwest rond 
di 3or di atardi. E tormenta 
ta bay sigui move Noordoost 
riba Hulanda, segun KNMI. 


“Hopi yobida por cay den 
tempo cortico durante e tor- 
menta.” Hagel di casi 2 centi- 
meter tambe ta posibel, hun- 
to cu biento fuerte di 80 ki- 
lometer pa ora, segun KNMI. 


E advertencia Code Oraño a 
ser publica pa via di un riesgo 
di inundacion, hagel grandi, 
strena, y e posibilidad cu bi- 
ento ta benta mata abou y 
supla otro material riba caya 
den aire. Zeeland, Zuid- 
Holland y Noord-Brabant ta 
bay ta afecta prome pa e tor- 
menta, cu e code den efecto 


cuminsando 3or di atardi. E 
tempo por cambia pa un cat- 
egoria di Code Geel rond 6or 
di atardi na Zeeland y 8or di 
anochi den e otro dos provin- 
cia. Un advertencia similar a 
ser publica pa Limburg, unda 
e alerta ta cuminsa cu un niv- 
el geel menos intensivo rond 
di 3or di atardi, pa despues 
intensifica rond 4or, prome 
cu e calma back rond 8or di 
anochi. 


Tur otro provincia, incluy- 
endo Utrechtm Flevoland, 
Gelderland, 
Overijssel 
y 


Drenthe, ta bou Code Ora- 
ño entre 5or di atardi pa 9or 
di anochi, y despues bou 
Code Geel te 10or di anochi. 
Noord-Holland ta enfrenta 
un advertencia Code Geel 
entre 5or di atardi cu 10or di 
anochi. E resto di e pais tam- 
be ta bay ta bou alerta Geel 
cuminsando 7or di anochi te 
marduga. 


E tormento por ta cortico, 
posiblemente sigui pa un di- 
aranson seco. Hulanda ya tin 
basta tempo den un periodo 
di sequia durando cinco si- 


man y kibrando record na- 
cional. E chens pa yobida ta 
bay ta relativamente abou pa 
e proximo shete dia. E chens 
mas halto pa yobida light a 
ser pronostica pa diaranson 
y diahuebs, cu 20% chens di 
yobida entre 23 y 26 di juni. 


Temperaturanan pa e siman 
binidero lo varia entre 25 
pa 30 grado Celsius, cu gra- 
donan bou di 20 anochi laat. 
E sequia cu tempo di solo lo 
mester continua for di fin di 
juni drentando cuminsam- 
ento di juli. 

Dos studiante a muri den un tiramento na un scol di Brazil 


(EFE) - Studiante Luan 
Augusto da Silva, di 16 
aña a muri den oranan di 
marduga di ayera diamars 
despues di un tiramento 
na un scol ora el a keda 
gravemente herido den 
su cabes, den un hecho cu 
a tuma luga dialuna ul- 
timo na un scol di estado 
Brasileño di Parana. 


E alumno a muri na Hospital 
Universitario di Londrina, na 
unda el a drenta den estado 
grave despues di e atake na 
scol publico Cambe, muni- 
cipio interior di Parana, es- 
tado sur di Brazil frontera cu 
Argentina y Paraguay. 


Da Silva tabata e guy di Karo- 
line Verri Alves, di 17 aña, 
otro victima di e atake cu 


tambe a muri den e mesun 
scol cu un tiro den su cabes. 
E autor di e atake, un hoben 
di 21 aña, ex-alumno di e scol 
aki a drenta cu e argumento 
di busca un documentonan, 
el a keda deteni pa polisnan 
ora nan a atende e yamada di 
emergencia. 


Segun Secretaria di Siguridad 
Publico di Parana, e hoben 
detenido, cu a tira por lo me- 
nos 17 biaha indiscriminada- 
mente contra studiantenan 
cu tabata den patio di scol, a 
admiti di ta e autor di e cri- 
men. 


E homicida cu segun su famia 
a bisa tabata den tratamento 
pa schizofrenia, a keda con- 
fisca un arma di candela y un 
buki cu anotacionnan di atak- 


enan na scolnan di Brazil, el a 
sigura cu e no tabata conoce e 
victimanan, cu el a scoge nan 
aleatoriamente y cu e kier a 
tuma vengansa door di e bul- 
lying cu el a sufri na scol. 


Tambe Secretaria di Siguridad 
Publico a informa cu otro dos 
persona, un homber di 21 aña 
y un mucha di 13 aña, tambe 
a keda deteni pa sospecho cu 
nan a yuda plania e atake. 


E hecho aki ta uni na otro 
atakenan registra entre maart 
y april ultimo na scolnan, di e 
cual esun di mas grave a tuma 
luga na un crèche di estado 
di Santa Catarina, tambe na 
sur di e pais, ora un homber 
a mata cuatro mucha cu un 
machete. 


Situacion na Uruguay pa falta di awa ta birando mas complica 


(LaNacion) - Debi na 
scarsedad di yobidanan 
y despues di mas di shete 
luna di secura na Uru- 
guay, dialuna ultimo Go- 
bierno di Uruguay a de- 
creta emergencia hidrico 
den area Metropolitano 
di Montevideo, na unda ta 
biba mas di e mita di e po- 
blacion Uruguayo, cu ade- 
mas ta inclui, eliminacion 
di impuesto na importa- 
cion di awa den boter. 


Den un conferencia di pren- 
sa, presidente Luis Lacalle 
Pou a señala cu e declaracion 
di estado di emergencia ta bay 
simplifica e intervencion di 
apoyo na e poblacion, y e cre- 


acion di infrastructura desti- 
na na aumenta e volumen di 
awa cu ta yega na capital. 


Entre esakinan a informa to- 
cante e construccion, di un 
dam na riu San Jose, cu e 
fortalecemento di direccion 
di awa. Ademas e hefe di Es- 
tado a sigura cu ta mantene e 
abastecemento di awa gratis 
pa poblacionnan mas vul- 
nerabel, hospitalnan, casnan 
di cuido, crèche, centronan 
di famia y oficinanan di In- 
stituto di Infancia y Adoles- 
cencia. E medida di entrega 
gratis di dos liter di awa pa 
dia tambe ta bay extende na 
cerca di 21.000 beneficiario 
di e servicionan di Ministerio 


di Desaroyo Social. 
E ultimo informacion dis- 
ponibel di Obranan Sanitario 
di Estado, e compania estatal 
potabilisador y distribuidor 
di awa, for di haci cinco dia 
den cual 67 miyon metro cu- 
bico cu e dam San Severino 
tin, esun di mas grandi na 
Uruguay, tabatin 3.7 miyon 
metro cubico so. Otro dam 
cu ta abastece e capital ta 
Canelon Grande, pero tambe 
tin scarsedad di awa. 


E presidente a afirma cu 
“suministro di awa den cran- 
chi ta sigura.” Pero a adverti 
cu nan ta monitoreando e 
calidad di awa. “No ta bay 
kita e awa, loke por pasa ta cu 


lo tin un awa di pio calidad di 
esun cu tin actualmente,” el a 
bisa. 


Nan ta studiando cu auto- 


ridadnan di Ministerio di 
Salud Publico autorisa eleva 
e parametro fisico-kimico di 
awa di cranchi “tanten e lo 
keda pa consumo.” 


Oposicion a marcha contra Gustavo Petro na Colombia 


(NTN24) - Ayera diamars 20 di juni, 
Colombianonan a sali na e cayanan 
di e principal ciudadnan di e pais pa 
protesta den contra di e reforman- 
an cu e presidente Gustavo Petro 
ta plantia, tambe nan ta rechasa e 
scandalnan cu ta vincula distinto 
funcionario di Gobierno. 


Diferente sector di oposicion, entre nan 
e partido Centro Democratico, a con- 
voca na ciudadanonan pa exigi na Gobi- 
erno trek e reformanan “cu kier destrui 
e pais.” 


E jornada a cuminsa 9or di mainta na 
e principal ciudadnan di e pais como 
Bogota, Cali, Medellin Barranquilla, 
Bucaramanga, Neiva, Pereira, Ibague y 
Cucuta. 


Nan a acudi na e puntonan di concen- 


tracion na diferente ciudad pa recore ca- 
mindanan y manifesta contra e gestion 
di e presidente Petro. Varios video com- 
parti riba rednan social pa e senadornan 
cu tabata acompaña e marcha a mustra 
e ricibimento cu e convocatorio a haya. 
“Nos kier un gobierno cu ta goberna pa 
nos tur, cu ta construi en bes di destrui, 
pasobra Colombia mester un pais pa re- 
solve e problemanan y pa no genera mas 
problema’. Pa loma Valencia senador di 
partido Centro Democratico a agrega. 


E jornada nobo di protestanan aki ta 
surgi na Colombia despues di un mar- 
cha na fabor di oficialismo cu sindica- 
tonan obrero a convoca memey di e pio 
scandal cu a sacudi e gobierno di Petro. 
E mobilisacion a concentra na centro di 
e capital Colombiano, asina como tambe 
den varios plasa publico di e ciudadnan 
di e pais. 

Barbados: Premier kier lasonan mas 
cercano entre Union Africano y CARICOM 


(BarbadosToday) – Prome 
minister Mia Mottley ta 
haciendo un yamado pa 
lasonan mas cercano entre 
Union Africano y Comu- 
nidad Caribense (CARI- 
COM) pa asina aborda 
un cantidad di reto cu ta 
continua ta plaga ambos 
region. 


Adresando e di 30 reunion 
anual di Banco di Exporta- 
cion-Importacion 
Africano 
na Ghana riba dialuna, el a 
bisa cu e dos region mester 
traha hunto pa duna forma 
na e futuro cu nan ta desea. 
“Ta e boluntad politico cu 
principalmente ta haci e dife- 
rencia si nos ta prepara pa en- 
frenta e ocasion y pa surpasa 
e retonan cu te awo tabata 
nos dilanti – e retonan cu a 
ser imponi riba nos pa colo- 
nialismo y division, pa len- 
guahe, religion, pa esnan cu a 
compronde cu tanten cu por 
dividi nos, e dominio di es- 
nan den minoria por presidi,” 
Mottley a bisa. 
Mottley a agrega cu e ban- 
conan di desaroyo di e dos 
region tin un deber pa traha 
cu lidernan “pa sigura cu loke 
cu ta necesario pa haci e caso 
financiero y economico pa 
conectividad ta poni na su 


lugar.” 
E prome minister tambe a 
nota cu e dos region mes- 
ter move rapidamente riba 
cooperacion inter-funcional 
den areanan di turismo, edu- 
cacion y salud, a traves di 
manehonan cuidadosamente 
structura. El a bisa cu e coop- 
eracion aki tambe mester in- 
clui pa procura pa acceso na 
provisionnan cu ta dificil pa 
haya pa motibo di limite riba 
tamaño, y pa haya miho prijs. 
Mottley a destaca farmaceu- 
tico den un area asina. 


E lider di Barbados a bisa cu 
e tambe ta anticipando e Fon- 
do di Desaroyo CARICOM, 
cual a caba di bira un accioni- 
sta di Banco di Exportacion- 
Importacion Africano (Afrex- 


im), siendo capaz pa yena e 
necesidadnan berdadero di e 
Tratado di Ghacuaramas cu a 
establece e Comunidad Cari- 
bense y e tratado revisa cu a 
establece e Economia y Mer- 
cado Singular CARICOM 
(CSME). 


Recordando cu Afrexim a bin 
dilanti durante e pio parti di 
e pandemia pa duna asisten- 
cia a traves di e plataforma di 
Suministro Medico Africano 
pa asina CARICOM por a 
obtene vacuna di Covid-19, 
Mottley a bisa: “Pa e motibo 
aki, awe nos ta simplemente 
buscando pa construi riba e 
encuentro ey cu a cuminsa 
na 2020 y cu por a keda facil- 
mente laga como un experi- 
encia isola.” 


Venezuela: Iris Varela a insisti pa enhuicia 
campesino cu tira cosecha den peliger di putri 


(LaPatilla) – Iris Varela a 
insisti durante un sesion 
na e Palacio Federal Leg- 
islativo cu autoridadnan 
chavista mester acelera 
e detencion y enhuicia- 
mento di e campesinonan 
Venezolano cu tira afo 
nan cosecha den peliger di 
putri mientras ta warda pa 
combustible pa traslada 


esakinan na otro ciudad. 


“E ta un ofensa, un vil ofensa, 
nan ta bon deteni esnan cu a 
hacie. Es mas, tur cu presta su 
mes pa e campaña aki mester 
haya un huicio. Nan ta tiran- 
do afo tur cuminda, akinan 
niun hende ta chupa duim,” 
Varela a comenta dilanti ca- 
maranan di ANTV. 


E dirigente di Psuv a haci 
un yamado pa “bay den in- 
terior di e pais, ami ta mira 
e campesinonan sacando e 
lomba di burico lastra, nan 
ta busca un manera y ta hiba 
nan alimento na e ferianan.” 


Segun e teoria inventa pa Va- 
rela sin duna prueba, “nos sa 
cu un persona a cumpra e co- 
sechanan aki y a bisa nan pa 
tira afo tur e cuminda, y nan 
ta probechando di e campaña 
electoral.” 


Por ultimo, “e comandante 
fosforito”, manera e ta con- 
oci entre e filanan chavista, 
a sigura cu “aki e gasolin tin 
cu keda garantisa pa produc- 
cion nacional” y a solicita pa 
“esun cu presta su mes pa es- 
aki mester keda deteni y bay 
huicio.” 


Te 
awo, 
al 
menos 
dos 
campesino di Merida y Tru- 
jillo ta acusa pa Ministerio 
Publico. 


Venezuela: Mas di 16mil miyon 
dollar desapareci pa corupcion 
Pdvsa-Cripto 


(LaPatilla) – Riba e atardi di 17 di maart ultimo 
a cuminsa desvela oficialmente e otro cara di e 
corupcion cu a dera raiz na Pdvsa, e principal 
empresa di e pais y esun responsable pa genera e 
mayoria di divisa cu ta drenta cuentanan nacional. 
Riba e dia aki a bira publico e persecucion contra 
un grupo di persona cu lo a permiti pa barconan 
carga cu miyonnan di bari di petroleo sali for di e 
wafnan di refinerianan Venezolano sin cu e pago 
pa e cargamentonan aki a drenta den e caha di e 
petrolero estatal. 


E prome anuncionan a yega Polis Nacional Contra 
Corupcion, cu a emiti un comunicado den cual a sigura 
cu a pidi Ministerio Publico pa e “encausamento hudi- 
cial” di un serie di ciudadano cu tabata cumpli funcion 
dentro di industria petrolero nacional, como tambe per- 
sona involucra cu poder hudicial y algun alcaldia, kende 
lo por tabata “incurso den hechonan grave di corupcion 
administrativo y malversacion di fondo.” 


Mayoria di e siguiente anuncionan tabata a cargo di e fis- 
cal general designa pa e Constituyente, Tarek William 
Saab, kende den declaracionnan na medionan di comu- 
nicacion y ruedanan di prensa a mustra parti di e modus 
operandi: entre october y november 2022, a cuminsa in- 
vestiga un red di alto funcionarionan di Pdvsa y e Super- 
intendencia Nacional di Criptoactivo, Sunacrip, kende a 
usa nan cargonan pa ehecuta operacionnan di compra- 
benta di petroleo paralelo na Pdvsa. 


Segun e reconstruccion di e hechonan presenta pa e fis- 
cal, e operacionnan ilegal a consisti di asignacion di car- 
ganan di crudo na Sunacrip y particularnan, incumplien- 
do normativanan di contratacion, sin ningun control ad- 
ministrativo ni garantia. Unabes comercialisa e petroleo 
adhudica ilegalmente, no tabata cumpli cu e pagonan 
corespondiente na e petrolero. Ademas, a usa criptomo- 
neda pa laba e placa. 


E red tambe lo a usa un conglomerado di sociedad mer- 
cantil pa legitimisa e capital obteni di e benta, pa medio di 
adkisicion di criptoactivo, bienes muebles y inmuebles, y 
inversionnan den sector di construccion y inmobiliario. 
E delitonan di cual ta acusa nan ta apropiacion of distrac- 
cion di patrimonio publico, alardeamento of valimento 
di relacion of influencia, legitimacion di capital, asocia- 
cion y traicion na e patria. 


A pesar cu desde e anuncio di e prome detencionnan tin 
hopi duda entre e poblacion Venezolano, e entidadnan 
publico no a duna ningun informacion mas detaya riba 
e mecanismo di corupcion cu a usa, tampoco a informa 
cu profundidad riba e papel di cada un di e detenidonan, 
e cantidad di placa publico comprometi of su ubicacion. 
No obstante, publicacionnan realisa pa organismonan 
internacional, medionan di comunicacion reconoci, y 
centronan di estudio tabatin al menos cuatro aña ta alerta 
tocante e operacionnan scur y di riesgo cu tabata ehe- 
cutando na Pdvsa pa bende petroleo despues di e san- 
cionnan imponi pa Merca na 2019. E siguimento y anali- 
sis di e rapportnan ta permiti pa construi e trama nobo di 
e desfalco na e compania estatal. 

Wings of Hope AUA Airport Runway Run 2023 
A conmemora 100 aña di aviacion coriendo y dunando bek na comunidad 


Aruba Airport Authority 
(AAA) hunto cu Wings of 
Hope (WoH) a organisa e 
prome “AUA Airport Run- 
way Run 2023” cu a tuma 
luga riba diadomingo dia 
18 di juni 2023. Durante e 
AUA Airport Runway Run 
2023 un total di 100 hende 
a celebra e 100 añanan di 
aviacion na Aruba. Door 
di haci esaki hunto a duna 
bek na comunidad. 


Den presencia di Minis- 
ter Ursell Arends y CEO di 
AAA, Joost Meijs, un total 
di 100 coredo a experen- 
cia e emocion di core riba e 
pista di aeropuerto durante e 
prome AUA Airport Runway 
Run 2023. A core un poco 
mas di 5KM desde e pista 11 
te cu e pista 29 y djey bay bek 
na pista 11. 
Como parti di e eventonan 
di celebracion pa cu e con- 
memoracion di e 100 aña di 
aviacion na Aruba, e team di 
WoH di AAA asisti pa e team 
di Branding & Marketing di 
AAA, a organisa e evento spe- 
cial aki. WoH su enfoke ta pa 
ehecuta evento socialmente 
responsabel cu United Na- 
tions’ Sustainable Develop- 
ment Goals (SDGs) como 
nan guia principal pa contri- 
bui na bienestar, desaroyo y 


sostenibilidad pa comunidad 
di Aruba. 


Pa medio di e prome AUA 
Airport Runway Run 2023 
a recauda fondo pa Sticht- 
ing Kinderhuis Imeldahof 
y Luna Foundation. E em- 
pleadonan di AAA a scoge e 
fundacionnan aki a traves di 
un encuesta. 


Stichting Kinderhuis Imelda- 
hof ta un centro infantil cu ta 
yuda e muchanan cu un hog- 
ar temporal y alabes ta duna 
orientacion na e muchanan 
cu pa un motibo of otro no 
por keda den nan propio hog- 
ar. Den mayoria di caso, esaki 
ta sosode te na momento cu 


logra haya un hogar cerca 
nan mesun famia of un famia 
di criansa. E muchanan cu 
tin problema emocional y 
problema di comportacion 
specifico ta ricibi guia for 
di un profesional. Stichting 
Kinderhuis Imeldahof ta of- 
rece un programa cu ta inclui 
actividad di grupo, actividad 
manera les di ballet, les di 
muziek, taekwondo, arte y 
crafts. 


Luna Foundation, nombra 
na honor di Luna cu tabata e 
prome cacho den historia di 
Aruba cu nan a saca for di un 
hogar abusivo, ta enfoca den 
busca un hogar pa e cachonan 
cu tin malesa, cu ta abusa y 
bieu. Ta busca hogar te ora 
nan ta suficientemente fuerte 
pa cuida di nan mes. Luna 
Foundation ta conta cu sosten 
di boluntarionan pa tur dia 
subi caya y duna e cachonan 
di caya cuminda. Nan ta traha 
hunto cu e comunidadnan 
local pa educa nan tocante e 
importancia di sterilisa, castra 
y siña e siguiente generacion 
pa trata bestia di un manera 
husto cu compasion y amor. 


Tur coredo a ricibi gadgets, 
safety vest y hydration belt 
waist bags cu nan a uza du- 
rante nan coremento riba 
pista. Despues di yega e meta 
final, tur coredo a haya un 
medaya special como recu- 
erdo y tambe a disfruta di 


fruta y coco cu e logo di WoH 
y 100 Years of Aviation. Cu 
masha orguyo y den presen- 
cia di tur e participantenan, e 
team di WoH di AAA, a en- 
trega un donacion di 7.500 
florin na cada fundacion. Pa 
finalisa e evento a rifa un total 
di 34 premio entre e partici- 
pantenan, entre e premionan 
tabatin aparato electronico, 
articulo deportivo, vouchers, 


voucher di biahe, voucher di 
self-care y gardening vouch- 
ers pa menciona algun. 
Aruba 
Airport 
Authority 
hunto cu Wings of Hope ta 
sumamente agradecido cu tur 
boluntario, coredo, organisa- 
cion y tur grupo di servicio 
cu a participa den e AUA 
Airport Runway Run 2023 y 
hacie uno inolvidabel y exi- 
toso. AAA y e team di WoH 
ta spera di por sigui contribui 
cu e proyectonan cu ta crea 
un miho futuro pa e comuni- 
dad di Aruba. 


Tocante AUA Airport 
AUA Airport ta un di e aero- 
puertonan mas ocupa den 
region Caribe cu mas di 22 
diferente aerolinea operando 
pa Aruba contribuyendo na 
mas cu 2.5 miyon pasahero 
pa aña y cu buelonan pa 22 
diferente ciudad 34 diferente 
destinacion directo rond di 
mundo. Di e mercadonan u 
AUA Airport ta sirbi 76% ta 


for di Merca y Canada, 13% 
for di Latino America, 6% for 
di Europa y 5% for di Antia 
Hulandes te cu mei 2023. 
AUA Airport ta reconoce cu 
esaki ta danki na e econo- 
mia stabiel, clima politico, 
hospitalidad, populacion di- 
versifica y siguridad general 
di nos isla. AUA airport su 
aspirashon ta pa bira un di e 
airportnan den region Latino 
Americano & Caribense mas 
Sostenibel, Sigur y A prueba 
di Futuro, brindando un luga 
di trabou confiabel, facilidad- 
nan di airport moderno y un 
servicio excellente cu ta re- 
fleha hospitalidad Arubiano, 
contribuyendo na un futuro 
prospero pa Aruba. 


Conoce mas di loke ta pas- 
ando na AUA Airport y dor 
di 
bishita 
www.airporta- 
ruba.com y conecta cu AUA 
airport 
riba 
Twitter.com/ 
Aruba_Airport, 
Facebook. 
com/ArubaAirport, 
Insta- 
gram.com/arubaairport/ and 
Linkedin.com/ArubaAirport. 

Sheila Tromp Cabesante Colegio Pius X; Como scol ganado di e proyecto EduTech, 
Pius X School a ricibi shete flipboards pa nan klasnan 


Pius X School ta un di 
e scolnan ganado di e 
proyecto di EduTech. Se- 
ñora Sheila Tromp, cabe- 
sante di e scol, a expresa 
durante 
un 
entrevista 
cu su persona ta suma- 
mente contento cu Pius X 
School a logra di ta un di 
e ganadonan di e proyec- 
to aki, mirando cu nan ta 


un scol innovativo, cu un 
team dinamico trahando 
semper na bienestar di e 
muchanan. Cu e fondo 
ricibi, nan a logra haya 7 
“flipboards” pa nan klas- 
nan, cual ta di gran ben- 
eficio pa nan por duna les 
adecuadamente. 


Señora Tromp a indica tam- 
be, cu e scol na e momento 
aki ta bezig cu un tipo di es- 
eñansa adaptivo, cu ta algo 
nobo na Aruba pa loke ta e 
scolnan basico. Nan ta traha 
cu un sistema Snap It cu ta 
ful personalisa, y pa esaki, e 
materialnan incluyendo un 


“flipborad” tabata necesario. 


Techonologia ta un gran 
parti di bida, y p’esey ta im- 
portante pa scolnan tambe 
cuminsa aplica digitalisacion 
den enseñansa. Pius X no ta 
uzando bukinan mas sino tur 
cos ta digital, motivando e 
muchanan hopi mas den nan 
estudio. E resultado tambe ta 
bisto den e muchanan. 


“Proyectonan manera esaki, 
ta di gran beneficio pa ense- 
ñansa pasobra nan ta yuda 
e scolnan pa yega na e nivel 
di 
technologia 
necesario. 
Nos ta motiva e scolnan pa 


haci uzo di fondonan asina 
manera Futura y EduTech 
cu ta brinda e oportunidad 
di logra un soño cu kisas riba 
un otro forma bo no lo yega 
asina facil. E ta tuma un poco 


tempo pa pone algo asina den 
otro pero hunto nos por logra 
cosnan grandi den bienestar 
di nos muchanan” Señora 
Tromp a expresa. 


Reapertura oficial Cadushi Restaurant na EPB-San Nicolas 


Riba dos diabierna consecu- 
tivo Cadushi Restaurant a 
brinda un ‘3 course lunch’ 
prepara, cushina y sirbi door 
di alumnonan di Unidad Ser- 
vicio di EPB San Nicolas. 


Alumnoman di klas 3 di e 
estudio 
Horeca 
Assistent 
nivel Arbeidsmarkt, estudio 
Keukenmedewerker 
nivel 
Doorstroom y Uitstroom 


bou di guia di docentenan di 
Cushina y Bakkerij a prepara 
y cushina un sabroso appe- 
tizer, main course y dessert. 
Alumnonan di prome aña di 
e opleiding Gastheer/Gas- 
tvouw (ABO nivel 2) bou 
guia di docente di Restaurant 
a brinda tur nos invitadonan 
special un bon servicio. 


Diabierna 16 juni tabata un 


merdia special mirando cu e 
logo oficial di Cadushi Res- 
taurant a ser inaugura door di 
Minister di Deporte y Ense- 
ñsa sr. Endy Croes conhunta- 
mente cu vice voorzitter di 
SEPB sra. Marieska Daña y 
alumna Zarelda Lobban di 
klas KM3D2. Alumna Zarel- 
da a pinta y diseña e logo du- 
rante un ‘logo contest’ na scol 
y di cual awe ta e logo oficial 


di Cadushi Restaurant. 


Nos ta gradici tur persona cu 
di un forma of otro a brinda 
nan sosten pa e reapertura di 
Cadushi Restaurant tabata 
uno exitoso. EPB San Nico- 
las ta sumamente orguyoso di 
nos alumnonan y docentenan 
talentoso. 


Den futuro Cadushi Restau- 


rant su portanan lo ta habri 
pa comunidad di Aruba por 
pasa disfruta di un tremendo 
3 course lunch. 

2 Persona a core sali bay na 
pia despues di a accidenta na 
Paperclip Rotonde lagando 
auto atras 


Diadomingo madruga a 
drenta informe di un acci- 
dente na e Paperclip Ro- 
tonde, mesora a dirigi un 
patruya na e sitio. 


Na yegada di e patruya a bin 
encontra un auto cu lo a ser 


laga atras riba E.J. “Watty” 
Vos blvd. rumbo pa Cumana 
mientras segun testigonan 2 
persona a core sali bay for di 
e auto. Polis ta investigando e 
auto y kiko exactamente cu e 
2nan cu a core bay. 


Na Matividiri chauffeur di un BYD a perde control bolter y resulta herida 


Diadomingo madruga a 
drenta informe di un acci- 
dente cu hende herida na 
Matividiri, mesora a dirigi 
tanto polis como ambu- 
lans na e sitio. 


Na yegada di e patruya a bin 
compronde cu aki ta di un 


accidente unda cu e chauf- 
feur di un BYD a perde con- 
trol, dal riba un barranca ban- 
da di caminda y a bolter. Debi 
na e accidente aki e chauffeur 
a resulta herida. Na yegada 
di e ambulans nan a atende e 
victima levemente herida na 
e sitio mes. 


Polis a detene chauffeur burachi cu a ocasiona accidente riba L.G. Smith 
blvd. dilanti Royal Plaza 


Diadomingo madruga a 
drenta informe di un acci- 
dente banda di Royal Pla- 
za riba L.G. Smith blvd., 
mesora a dirigi un patruya 
na e sitio. 


Na yegada di e patruya a bin 
compronde cu e chauffeur 
di un Honda Fit no a regula 
su velocidad ni a mantene 
distancia a bay dal tras di un 
Toyota 
Vitz. 
Afortunada- 


mente ningun hende a re- 
sulta herida pero polis a nota 
cu un chauffeur ta burachi y 
a detene pa a core auto bao 
influencia y ocasiona un ac- 
cidente 

Desconosidonan a pasa y a dal auto di huur di turista staciona na Palm 
Beach y a sigui core bay 


Diasabra 
madruga 
a 
drenta informe di un 
accidente na Palm Beach, 
mesora a dirigi un patruya 
na e sitio. 


Na yegada di e patruya a bin 
compronde cu aki ta trata di 
un accidente chikito cual a 


laga un rasca na e bumper 
di auto di huur. Como cu 
si e yama roadservice e lo 
perde su placa di deposito di 
claim, ela dicidi cu si e mes 
bay na e compania e lo paga 
un suma menor compara cu 
e deposito. 


Motociclista su so a accidenta na e birada 
pabao di rotonde Sasaki y a keda herida 


Diasabra anochi a drenta 
informe di un accidente 
cu hende herida riba e ca- 
minda pabao di rotonde 
Sasaki, mesora a dirigi 
tanto polis como ambu- 
lance na e sitio. 


Na yegada di e patruya a 
bin compronde cu un mo- 
tociclista bayendo pabao di 
e rotonde Sasaki pa un mo- 
tibo of otro su so a bay cay 
den e rooi na e birada Debi 
na e caida aki e motociclista 


a resulta herida, na yegada 
di e ambulans nan a atende 
e motociclista y a transporte 
pa hospital. Algun amigo di 
e motociclista a yuda hiba e 
brommer na su cas. 


Polis a bay Boliviastraat pa 
intermedia den un problema 
cu bisiña unda hasta 
deurwaarder a presenta 


Diasabra anochi a drenta 
informe di cu tin un prob- 
lema formal na Bolivias- 
traat, mesora a dirigi pa- 
truya na e sitio. 


Na yegada di e patruya a bin 
compronde cu aki ta trata di 
un problema unda un señora 
ta kere cu e ta doño di 3 cas y 


cada un tin diferente number 
di cas unda un cuenta a yega 
pa paga belasting unda hasta 
deurwaarder ta envolvi. Aki 
e problema a hera bay for di 
man pero polis a interveni y 
a papia cu tur e partidonan 
envolvi pa purba yega na un 
solucion y re-establece trank- 
ilidad temporalmente. 

DNM a participa na e workshop di Sternchinan y nan Habitat 


Directie Natuur en Milieu 
(DNM) a participa na un 
workshop di 4 dia tocante 
e necesidad di conserva- 
cion di Sternchi y tambe 
maneho di nan habitat. 


E workshop tawata organisa 
pa Fundacion Parke Nacional 
Aruba (FPNA), duna pa e ex- 
perto den Terns, Dr. Adrian 
Delnevo, cu tin mas di 20 aña 
di experiencia studiando e 
ternsnan aki na Aruba. Terns 
ta e terminologia na Ingles y 
na Papiamento nos ta yama 
nan Sternchi. Aki na Aruba 
tin 10 sorto di Sternchi cu 
ta cria y broei, y esaki no ta e 
caso na otro parti di mundo. 
Ta bon pa remarca cu ta algun 
di e sortonan di Sternchi cu ta 
cria y broei aki, ta protegi pa 
e leynan local, e Landsbesluit 
bescherming inheemse flora 
en fauna (AB 2017 no 48). 
Locual ta remarcabel pero 
tristo pa menciona ta cu e 
populacion di Sternchinan 
ta bahando. DNM ta gradici 
FPNA cu a extende e invi- 
tacion na DNM y ta gradici 
Dr. Adrian Delnevo pa com- 
parti su conocemento di e 
Sternchinan. 
E meta di e workshop aki ta- 
bata pa siña mas di Sternchi- 
nan y e necesidad di conser- 
vacion cu tambe ta encera un 
miho maneho di nan habitat. 
Durante e workshop aki, e 
participantenan di DNM, 
rangersnan di FPNA y tambe 
representantenan di Aruba 


Birdlife Conservation (ABC) 
a siña mas con ta monitor e 
sortonan aki. E coleganan di 
DNM su afdeling di Onder- 
zoek en Monitoring a keda 
hopi impacta door di e work- 
shop. Un di e coleganan a ex- 
presa cu tawata hopi emocio- 
nante pa scucha momento cu 
Sr. Delnevo ta bisa “You are 
seeing here the world larg- 
est colony of Cayenne in the 
World, you are not going to 
see this anywhere else in the 
world”, y tur hende a keda 
keto pa contempla e momen- 
to. E colega a bisa: “Esaki ta 
algo cu lo keda cu mi pa sem- 
per.” 


E nombernan di e strenchi- 
nan na Papiamento ta lo 
siguiente: 1. Cayenne Tern 
- Sternchi grandi 2. Cabot’s 
Tern - Sternchi grandi ameri- 
cano 3. Common Tern - 
Sternchi comun 4. Roseate 


Tern - Sternchi pecho roos 5. 
Least Tern - Sternchi chikito 
6. Brown Noddy - Noddy 
bruin 7. Black Noddy - 
Noddy preto 8. Sooty Tern 
- Sternchi bachi preto 9. Bri- 
dled Tern - Sternchi bril 10. 
Royal Tern - Sternchi di rey. 


Riba e prome dia di e work- 
shop tawata mas tanto e parti 
teoretico. Con ta diferencia 
e parhanan specialmente es- 
unnan cu ta parce otro hopi 
manera e Bridled Tern y e 
Sooty Tern. E otro dianan 
e grupo por a wak unda e 
sternchinan ta broei, con nan 
habitat ta y con nan ta broei. 
Cada sorto di sternchi y otro 
parhanan tin nan mesun hab- 
itat pa broei. Por ehempel, e 
Brown Noddy ta hay’e mas 
paden den e vegetacion, y e 
Laughing Gulls ta broei mas 
den “low vegetation”, dus 
den yerba of riba e flora ba- 


nana di rif. E parhanan aki ta 
forma un peliger pa e popula- 
cion di strenchinan mirando 
cu nan ta mata y come e web- 
onan di e strenchinan. 
E sorto, Bridled, ta broei 
riba baranca, e Sooty ta broei 
na rand di vegetacion. Bo ta 
hay’e bou di por ehempel un 
Fofoti, e Cayenne mester di 
un espacio mas bashi. 


Pa gran parti di e dianan cu 
a sigui, e grupo a conta e 
“AON” apparently occupied 
nest, esaki por ta un neishi cu 
a bira recientemente bashi, 
un cu tin webo den dje y 
tambe un cu puyito ainda den 
dje. E grupo a conta AON’s 
cu tin Laughing Gulls, Sooty 
y Brown Noddy’s, Bridled y 
unda e Cayennenan ta broei. 
Tambe e grupo a conta e Least 
Tern-nan na north Coast. Es- 
akinan tawata masha dificil pa 
wak e neishinan y masha facil 


por trapa ariba nan. P’esey 
mester a cana cu hopi cautela. 
Lo warda tur dato cu nos a 
colecta. 


Pa e ultimo parti, cada partic- 
ipante a haya nan certificado. 
E participantenan ta haya cu 
e parti mas importante cu Sr. 
Adrian Delnevo a enfoca riba 
dje ta cu mester midi e ten- 
dencia di e parhanan y no e 
actual cantidad. Esaki ta prin- 
cipalmente pa miho maneho 
di e habitatnan. 
DNM por mira atras riba un 
workshop exitoso cu lo bene- 
ficia Aruba den e parti di con- 
servacion di e Sternchinan. 
Danki na e organisacion Vo- 
gelbescherming di Hulanda 
cu a yuda pa realisa e work- 
shop aki na Aruba. Pabien na 
e participantenan di e work- 
shop, specialmente nos co- 
leganan di DNM afdeling di 
Onderzoek en Monitoring. 


Intercambio di criptomoneda Binance ta bay for di Hulanda despues di no 
logra haya licencia 


(NLTimes) - Binance, un 
di e plataforma mas gran- 
di den mundo pa benta, 
compra y intercambio di 
criptomoneda no lo ta 
disponibel na Hulanda pa 
doñonan di criptomoneda 
na Hulanda desde proxi- 
mo luna. 


De 
Nederlandsche 
Bank 
(DNB) no a otorga Binance 
un licensia pa opera den e 
pais. Usuarionan nobo na 
Hulanda no por registra mas 
riba e plataforma y despues di 
dia 17 di juli usuarionan sola- 
mente lo por retira bienes for 
di nan cuenta. 


Aña pasa, Binance a ricibi un 
boet di mas di 3.3 miyon euro 
for di DNB pa motibo cu nan 
a opera sin registracion rekeri 
cu DNB. E banco central a 
señala cu Binance tabatin un 
gran cantidad di cliente na 
Hulanda. E boet cu a impone 
contra Binance tabata for di 
mei di 2020 ora cu e rekisito 
di registro a keda introduci te 
na por lo menos december di 
2021. DNB, citando consid- 
eracionnan legal, no a revela 
si otro boet ta pendiente ni 
tampoco e motibonan tras 


Binance su falta di cumpli- 
mento. “En general, bo por 
impone un boet atrobe den e 
caso aki,” e vocero a splica. 


E plataforma a declara cu e 
usuarionan existente Hulan- 
des no ricibi un notificacion 
via email cu informacion 
detaya tocante e impacto 
riba nan cuentanan y bienes 
actual. Binance a conseha e 
usuarionan retira tur nan bi- 
enes for di nan cuentanan. 
Mientras a expresa cu nan 
ta desapunta cu e situacion, 
e compania a bisa cu nan lo 
mantene un relacion produc- 
tivo y transparente cu e regu- 
ladornan Hulandes. 


Binance a remarca cu nan a 
adkiri licencia den otro pais- 
nan Europeo, manera Fran- 
cia y Spaña. Sinembargo, e 
plataforma a keda prohibi na 


Merca desde aña 2019, cau- 
sando e creacion di Binance. 
US como un subsidiario pa 
cumpli cu e regulacionnan. 
Apesar di esaki, Binance.US 
tambe a enfrenta prohibicion 
den 6 estado. Anteriormente 
e luna aki, e compania y su 


fundador Changpeng Zhao a 
ricibi critica for di e comision 
encarga cu siguridadnan y in- 
tercambio SEC. E regulador 
financiero Mericano a cues- 
tiona e independencia real di 
Binance.US for di Binance, e 
compania doño di esaki. 

Taxi Boys net un punta mas lihe cu Team Snor! 


Diahuebs 15 di juni tabatin 
e tan spera sambombaso di 
domino entre Team Snor, 
bou liderazgo di e cono- 
cido ‘Snor’ Perez, contra 
e trabuconan di Taxi Boys, 
bou guia di Captain Sala- 
din. E ya famoso Domino 
Square Garden aya na Ku- 
dawecha tabata rand rand 
di fanatico y participante 


den un ambiente ‘a chu- 
parse los dedos’! 


E bataya ta start poco ‘fer- 
felu’ pa Snor, ya cu pa half- 
time score ta 11 - 6 na fabor 
di Taxi Boys, y Team Snor a 
haya dos sapato blanco blanco 
caba! Den seno di Team Snor 
tin locual na Hulanda nan ta 
yama ‘een storm in een glas 


water’! Management crisis 
total y tin cambio di ‘pitcher’ 
pa Team Snor, Captain Mag- 
da ta tuma timon. 


Despues cu e pasapalonan 
gratis a baha na ordo, Team 
Snor a subi mesa cu ani- 
mo halto ya cu nan ta bou 
‘new management’. Y dicho 
hecho, cos ta cuminsa bolter 


pocopoco pa Team Snor ya 
cu si prome cu halftime cos 
tabata ‘un pa nos - dos pa 
nan’, awo gradualmente cos 
a cuminsa bolter den ‘dos pa 
nos - un pa nan’! Team Taxi ta 
yega 20 punto, y Team Snor 
ta enfrenta lomba contra mu- 
raya cu 16 punto. Pero, Cap- 
tain Magda ta ‘ijzersterk’ y ta 
nenga di dobla bou presion. E 
wega ta na 20 - 17 pa Taxi ... 
20 - 18, 20 -19, y sensaciona- 
lmente contra tur expectativa 
Team Snor ta empata na 20 
-20! 


Furor 
total 
na 
Domino 
Square Garden, pero ata 


... e famoso triki caminda 
tur hende ta haya un ‘kle- 
ine boodschap’ y tin cu core 
bay baño a cuminsa! E pober 
porta dje baño a keda mescos 
c’un draaideur di un luga cu 
ta parti placa por nada! Na 
final, memey dje pandemo- 
nio, un grito laaaargo ta cay 
... TAXI BOOOOYS!!! Y dje 
forma aki ta yega final na un 
partido sumamente excitante 
y emocionante caminda Taxi 
Boys ta gana nip-nip cu 21- 
20! Shonnan, keda pendi- 
ente pasobra 24 di juni Team 
Snor lo los otro sambombaso 
atrobe contra Bou Dak Boys! 
yegaaa! 


Futbolista exilia, Quincy Promes 
ta ricibi sentencia di 18 luna pa 
hincamento 


(DutchNews.nl) – Fut- 
bolista Hulandes, Quincy 
Promes a ricibi un sen- 
tencia di 18 luna di prison 
pa a hinca su sobrino na 
un fiesta di famia na 2020, 
pero probablemente no ta 
bay sinta niun solo dia di 
su castigo, pasobra actual- 
mente e ta biba na Rusia. 


Promes, kende a hunga 50 
biaha pa seleccion Hulandes, 
Oranje, a ser haya culpable di 
hinca e victima na su rudia 
durante un fiesta na Abcoude 
despues di un disputa largo 
pa un cadena horta. 
Promes semper a nenga di ta 
involucra, pero mensahenan 
di WhatsApp y combersa- 
cionnan graba mientras ta- 
bata “tap” su telefon pa otro 
investigacion a mustra cu e 
hungador ta culpable, segun 


fiscal a bisa e huicio anterior- 
mente e aña aki. 
Ajax a laga Promes bay pa 8 
miyon euro, dos luna despu- 
es di su prome aresto, y awo 
Promes ta hunga pa Spartak 
Moscu. Desde esey, el a bisa 
cu e ta sinti su mes comple- 
tamente na cas na Rusia, y su 
club ta purbando di organisa 
un paspoort Ruso p’e, segun 
AD a reporta durante week- 
end. 
E wiretap a keda set up den 
relacion cu un caso diferente, 
y e luna aki a acusa Promes 
den otro audiencia den corte 
di inverti den un operacion 
di traficacion di cocaina. 
Promes, 31, y otro homber, 
Marylio V., 31, a bay huicio 
na Amsterdam dia 5 di juni, 
acusa di importa mas cu 
1,300 kilo di e droga na e cap- 
ital Hulandes via Antwerp. 


Minister Endy Croes a reuni cu directiva di Club Estrella 
Plan pa construi afdak pa cancha di 
basketball na Club Estrella 


Recientemente, Minister di Enseñansa 
y Deporte Endy Croes a reuni cu direc- 
tiva di Club Estrella. Durante e reunion 
nan a presenta nan deseo pa construi un 
afdak pa e cancha di basketball na Club 
Estrella. 


Parti mainta tin diferente scol den vecindario 
por haci uso di e cancha pa haci gym, entre 
otro, Colegio San Hose, Colegio San Antonio 
y Maria School y den transurso di atardi tin 


rond di 200 mucha di diferente club di e de- 
porte di basketball cu ta haci uso di e cancha. 
Pa evita di expone e muchanan demasiado 
den solo, e directiva di Club Estrella a pre- 
senta Minister Endy Croes nan plan pa con- 
strui un afdak y a trece oferta di diferente 
compania. En bista cu e aña aki na september 
Club Estrella ta cumpli 75 aña di existencia, 
Minister Endy Croes indica cu e ta bay evalua 
e ofertanan y dentro di un luna ta duna un 
decision final. 

Minister Glenbert Croes: 
Ni kico opositornan bisa, Aruba Hydrogen 
Valley ta bira realidad 


Despues di lesa e noticia cu 
Hulanda y Spaña a firma 
acuerdo riba transicion 
energetico pa Hidrogeno, 
esaki a confirma na Min- 
ister Glenbert Croes, cu e 
caminda di liderazgo cu 
Aruba a encamina pa haci 
e transicion energetico pa 
energia limpi, ta e camin- 
da corecto. 


Aruba ya a busca acercamen- 
to na Hulanda. Tur hende 
por corda e bishita di trabou 
cu e mandatario a sostene na 
e Hydrogen Valley ubica na 
Groningen, Hulanda. Riba 
recomendacion di Gronin- 


gen, e contacto cu Acciona 
Energia a wordo estableci. 
E bishita oficial di trabou na 
Spaña tambe a tuma luga te 
cu mientras tanto e compania 
Acciona Energia a bin Aru- 
ba. Y manera e mandatario 
a anuncia den luna di mei 
ultimo, Utilities y Acciona 
Energia a yega na un enten- 
dimento pa por sigui negocia 
e realisacion di Aruba Hydro- 
gen Valley. 


E acuerdo entre Spaña y Hu- 
landa, apadrina pa Su Mahes- 
tad Rey Willem Alexander y 
Rey Felipe, ta yena e manda- 
tario cu hopi orguyo paso- 


bra cu e ta un confirmacion 
cu e caminda aki cu Aruba 
a encamina, ta e caminda di 
futuro, ta e caminda corecto 
pa Aruba. Y cu e compania 
cu cual Aruba ta negociando, 
esta Acciona Energia di Spaña 
tambe ta esun corecto. 


Mientras tanto opositornan 
Anti Aruba, ta purbando di 
kibra e iniciativa aki di Gabi- 
nete Wever-Croes II, cu dife- 
rente relatonan den prensa 
contra e desaroyo aki, hasta 
un voicenote di un supuesto 
experto Spaño, purbando di 
bagatelisa e transicion ener- 
getico aki. Pa e mandatario 


tur e criticanan aki ta prueba 
cu ta canando e caminda cor- 
ecto, cu e vision energetico 
ta esun corecto, cu Aruba 
Hydrogen Valley mester bira 
realidad. 
E proyecto Aruba Hydrogen 
Valley ta pa Aruba, y no ta im- 
porta ta ken a logr’e pasobra 
e proyecto aki ta un logro pa 
Aruba, pa futuro di Aruba, un 
logro pa nos futuro genera- 
cionnan, lagando di awe caba 
un planeta limpi atras pa nan. 
E ta un fundeshi cu nos mes- 


ter construi awo pa laga atras 
pa nos yiunan. Y ta awo nos 
mester haci’e. Awo ta e mo- 
mento. E futuro ta cuminsa 
awo. 


E mandatario su soño ta cu 
Su Mahestad Rey Willem 
Alexander hunto cu Su Ma- 
hestad Rey Felipe di Spaña, 
hunto pone e prome piedra 
di Aruba su Hydrogen Valley. 
Cu e compromiso aki Minis- 
ter Glenbert Croes ta traha pa 
sigui hiba Aruba dilanti. 


Parlamentario drs. Arthur Dowers: 
Mescos cu dia MEP kier a cera Colegio pariba y 
AVP a mustra cu tin un miho manera di traha 


E Candlelight Vigil realisa 
door di miembronan di 
comunidad contra clau- 
sura di John Wesley Col- 
lege ta un momento cu pa 
Parlamentario di Partido 
di Pueblo Arubano (AVP), 
drs. Arthur Dowers a sirbi 
como fuente di inspira- 
cion y forsa pa sigui traha 
na fabor di comunidad y 


na defensa di enseñansa. 


E ex minister di enseñansa 
den gobernacion anterior di 
AVP a keda recorda con ce- 
ramento di scol ta un cus- 
tumber di partido MEP ora 
cu nan ta na mando. “Nan a 
cera Universidad y enseñan- 
za nunca tabata un prioridad, 
pero loke mi ta haya hopi 


grave ta caminda nos ta rip- 
ara cu ta San Nicolas husta- 
mente, cu tin hopi problema 
pa su desaroyo,” asina Dow- 
ers a indica bisando acerca cu 
“Luga di bo sosten’e pasobra 
San Nicolas merece un extra 
sosten.” 


E parlamentario ta convenci 
cu San Nicolas merece miho 
di loke nos ta mira awe. Tem- 
po AVP a asumi su respon- 
sabilidad di dirigi Aruba, a 
haya e situacion cu MEP kier 
a cera Colegio pariba. 


Na luga di haci esey, AVP a 
amplia Colegio San Nicolas. 
Y semper ta e mesun storia: 
loke MEP kier destrui, AVP 
ta rescata pa despues e pro- 
pio politico di MEP sinta den 
prome fila tur djente afo ta 
gaba cu e trabou di otro hen- 
de, pero ora nan tin oportun- 
idad pa haci e trabou, bo no 
por haya nan, segun Dowers. 


Y no ta limita na enseñansa, 
pasobra pa e proyectonan 
PPP di Green Corridor y 
Watty Vos Boulevard cu cual 
AVP a mehora e fluho di 


trafico entre San Nicolas pa 
e resto di e isla pa fomenta 
mayor inversion y desaroyo, 
tambe te dia di awe MEP tin 
masha problema. 


Tur cu tabata presente na e 
candlelight vigil pafo di e 
scol, consistiendo di varios 
generacion, a inspira e par- 
lamentario pa sigui lucha pa- 
sobra a ripara cu loke nan ta 
haci no ta por nada; e ta pa 
e comunidad. John Wesley 
ta un scol cu a hunga un rol 
importante den bida di San 
Nicolas y di pueblo di Aruba. 


Parlamentario Alvin Molina (MEP): 
Bira donante, scapa un bida 


Dia 14 di juni ultimo, tabata Dia Mun- 
dial di e Donante di Sanger. Meta di e 
dia ta pa conscientisa comunidad di e 
importancia di duna sanger, cu ta algo 
asina necesario y di vital importancia. 


Nos tur conoce un hende cu pa un of otro 
motibo a haya nan mes den un situacion cu 
nan tin mester di sanger. Nos por a compro- 
nde di Sr. Fabian Werleman di Stichting Bloe- 
dbank Aruba, cu den e ultimo tempo e canti- 
dad di donante di sanger a bira menos. Tambe, 
Bloedbank Aruba a informa cu e donantenan 


ta birando mas grandi. Bloedbank Aruba kier 
trece un cambio door di encurasha mas hoben 
cu ta desea di haci acto nobel aki pa yuda otro 
hende door di bira un donante. Actualmente, 
Aruba ta conta cu alrededor di 1400 donante 
cu tres pa cuater biaha pa aña pa duna sanger. 
Mi mes tin mas di diesdos aña ta duna sanger 
y cada bes e ta yena mi di satisfaccion pa por 
yuda un biaha mas y salba un bida. Mi ta en- 
curasha comunidad di Aruba specialmente 
nos hobennan pa bira un donante. Pa mas in- 
formacion por bishita Bloedbank Aruba. 

Parlamentario Ricky Hoek (MEP): 
Debatenan cara-a-cara durante IPKO 


For di 1 te cu 5 di juni 
ultimo tabata tin e re- 
unionnan importante di 
IPKO 
(Interparlemen- 
tair 
Koninkrijksoverleg) 
na Den Haag, Hulanda. 
Tanto e Parlamentarion- 
an di Sint Maarten, Cor- 
sou, Hulanda y Aruba a 
presenta cara-a-cara pa 
trata temanan actual den 
Reino Hulandes. Adicio- 
nalmente, for di 6 te cu 9 
di juni fraccion di MEP a 
haci bishita na diferente 
instituto importante na 
Hulanda. 


Riba e di 2 dia di e reunion- 
nan di IPKO specialmente, 
tabata tin debatenan publico 
den e sala di Tweede Kamer. 
Debatenan hopi interesante y 
importante riba temanan cu 
ta entre otro: procesamento 
di e pasado di sclavitud y co- 
lonialismo, establecimento di 
un museo nacional di sclavi- 
tud (na Hulanda), conferen- 
cia di Reino, clima y medio 
ambiente den Caribe Hulan- 
des, situacion di studiantenan 
Arubiano/Caribense na Hu- 
landa. 


E topiconan aki ta impor- 
tante pa debati riba nan na un 


forma personal, pasobra hopi 
biaha e Hulandes Europeo 
no ta compronde e contexto 
Caribense 
completamente. 
Hopi biaha e politiconan 
Hulandes ta kere cu e pro- 
cesonan y decisionnan cu ta 
wordo tuma na Hulanda ta 
bay mesun facil na e paisnan 
Caribense di Reino Hulan- 
des. Tin ora, poco compren- 
sion ta wordo teni cu e isla- 
nan den Caribe siendo cu 
nos ta parti di e mesun Reino 
y no ta haya e mesun trato. 
Un ehempel ta den caso di 
studiantenan Arubiano (Ca- 
ribense) cu no ta facilmente 
yega na un BSN-nummer 
pa por regla nan cuenta ban- 
cario, vivienda y haya un ‘bij- 
baantje’. Esaki ta trece tar- 
dansa den e proceso pa nan 
por establece nan mes bon na 
Hulanda cu consecuencia cu 
nan no por focus completa- 
mente riba nan studio y asina 
ta crea un cuestion cu ta in- 
fluencia e otro. 


Ta door di debati y papia cu e 
coleganan politico Hulandes 
cara-a-cara, por yega na un 
entendimento mas profundo 
di e obstaculonan (‘struikel- 
blokken’) di e studiantenan. 


No solamente e situacion di 
e studiantenan ta importante 
pa nan sa, pero tambe con e 
desaroyo di e debenan finan- 
ciero di nos pais a cuminsa. 
Na prome luga, ta asina cu 
Hulanda ta exigi pa Aruba 
paga bek tur debe na un por- 
centahe halto, pero lastima- 
mente no tur politico Hulan- 
des tin un bista completo riba 
e cuadro financiero di nos 
pais. Por ehempel, Hulanda 
ta desea pa e tres paisnan di 
Reino Hulandes den Caribe 
haya un Rijkswet financiero 
caminda ta bin un supervi- 
sion cu ta stipula con y cu- 
anto mester paga. Den e caso 
aki, Aruba ta trahando cu 
un LAft (Landsverordening 
Aruba financieel toezicht) cu 
ta un supervision financiero 
pa algun aña caba. 


Na di dos luga, na luna di mei 
di 2022 Parlamento di Aruba 
a manda algun pregunta por 
escrito tocante e Rijkswet y 
su implicacionnan pa Aruba. 
Te dia di awe, Parlamento di 
Aruba (ni di Corsou y Sint 
Maarten) no a ricibi ningun 
contesta riba e preguntanan. 
Esaki ta un muestra di falta 
di respet di banda di Gobi- 
erno Hulandes pa e Parla- 


mento di Aruba. Den e caso 
aki, a atende cu e coleganan 
Parlamentario Hulandes, cu 
nan mester exigi nan Gobi- 
erno pa duna e Parlamento di 
Aruba un contesta riba e pre- 
guntanan. Si no bin un con- 
testa, esaki ta tranca e pro- 
ceso di negocia e tan deseabel 
‘consensus’rijkswet cu Hu- 
landa ta desea di impone riba 
Aruba. Anto ta na e momen- 
tonan manera IPKO aki, Par- 
lamentarionan di Aruba (last- 
imamente no esnan di oposi- 
cion) ta boga pa Hulanda tin 
mas comprendemento y ta 
habri pa papia y negocia cu si 
ta bin un ‘consensus’rijkswet 
of no y kico lo ta e condi- 
cionnan di pago cu lo mester 


tuma luga pronto. 


Ta p’esey ta sumamente im- 
portante cu e reunionnan di 
IPKO ta wordo ehecuta den 
forma presencial, pa asina e 
coleganan Parlamentario di 
Reino por tuma tempo y in- 
forma otro debidamente riba 
aspectonan cu ta toca nos tur 
na Aruba y e otro islanan den 
Caribe. 


Tanten cu e Reino Hulandes 
ta existi y consisti di Hulanda, 
su municipionan Caribense, 
y e tres paisnan den Caribe, 
e reunionnan di IPKO ta di 
balor agrega pa e bon rela- 
cionnan y colaboracionnan 
den Reino Hulandes. 


Durante Conferencia di Prensa Hubenil 2023, 
Prome Minister a expresa di ta un gran honor pa inspira muchanan muhe 


Siman pasa diahuebs, a tuma luga 
e di tres seccion di Conferencia 
di Prensa Hubenil 2023, Period- 
ista pa un Dia. E biaha aki, e pe- 
riodista invita ta señora Alejan- 
dra Forero di TeleAruba. Desde 
2011, Alejandra ta forma parti di 
nos comunidad y a traha pa radio 
y television local. Actualmente, 
Alejandra ta traha na nos planta 
di Television Nacional TeleAruba 
den su programa Primera Plana 
con Alejandra Forero, como peri- 
odista y presentadora. 


Señora Alejandra pa cuminsa, a fe- 
licita Gobierno y Prome Minister Ev- 
elyn Wever-Croes pa e programa in- 
teresante y importante, ‘Periodista pa 
un Dia’. Esaki, Alejandra a remarca, ta 
habri espacio tanto pa nos muchanan 
siña mas di e trabou di periodismo 
como e trabou di Gobierno y den e 
caso aki tambe, e trabou di Prome 
Minister. 


Manera e 6 muchanan, Alejandra a 
haya e oportunidad pa dirigi su mes 
na Prome Minister remarcando cu, 
door cu Aruba tin su prome Prome 
Minister femenino den historia di 
Aruba, esaki sigur ta algo cu ta podera 
y incentiva muchanan muhe, y ta in- 
spira nan pa nan tambe desea di bira e 
‘MinPres’ di nos pais. 


Prome Minister a gradici Alejandra 
pa su palabranan y a expresa cu ta cu 
gran honor e ta ocupa e funcion di ta 


e Prome Minister di nos pais y tin e 
speransa di ta inspira tur hende muhe 
riba nos pais, muchanan chikito te 
adultonan, cu kico cu nan propone 
nan mes, nan por logra. “No laga 
niun hende bisa bo cu bo no por logra 
pasobra bo ta un hende muhe of un 
mucha muhe. Ami ta kere den e ba- 
lansa. Mi ta kere cu e hende muhenan 
tin mester di hende homber pa en- 
grandece nos pais mescos cu e hende 
homber mester di e hende muhe pa 
haci nos pais mas fuerte. Hunto nos 
mester logr’e. Pero no tin nada cu nos 


no por logra simplemente pasobra 
nos ta hende muhe”, Prome Minsiter 
a remarca. 


Esaki, Prome Minister a enfatisa, ta 
conta pa tur cos, den estudio, tra- 
bou y tur otro situacionnan dificil of 
facil. “Mi ta spera cu realmente mi 
por inspira hende muhe y muchanan 
muhe den esaki. E funcion ta bin cu 
su responsabilidadnan y como hen- 
de muhe, mester percura pa tur cos 
bay bon pa niun hende bisa cu hen- 
de muhe no por haci e trabou aki”, 
Prome Minsiter a enfatisa. 


Prome Minister ta gradici tur esnan 
cu a haci ‘Periodista pa un Dia’ posi- 
bel y un exito. Danki tambe na Ale- 
jandra Forero pa su tempo pa splica 
nos muchanan mas di e trabou aki. 
Danki na e mayornan pa permiti nan 
yiunan participa y danki special na 
nos muchanan cu a participa. 

Resultado Sorteo 
fecha 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
0 
0 
0 



7 



X2 


9637 


www.lottoaruba.com 


resultado : sorteo 20 June 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


9078 
210.000,- 


x Jackpot 
x Match 4+ 


Proximo Jackpot 


X2 


826 


x Jackpot 


Sorteo # 3947 
Sorteo # 


Sorteo # 2003 


8406 


5671 


Sorteo # 3947 


8590 


x Jackpot 


x match 4 
x afl. 12,00 


0206 


Sorteo # 3947 


Sorteo # 821 


x afl. 500,00 


x afl.15,00 
x afl 50.00 


Aquario 


Sorteo # 


x afl 8,00 


Mega Ball: 


Proximo Jackpot 


310.000,- 


x match 4 


x Match 4 
62.000,- 


Proximo Jackpot 


Sorteo # 


Sorteo # 


Afl. 410.000,- 




Letter 


0 
0 
0 
0 


0 
3 


157 


09 


0 
0 
3 


38 
54 



7 



x Match 4 
65.000,- 


Proximo Jackpot 


Sorteo # 1569 


Sorteo # 6153 


Sorteo # 


x afl 8,00 


Mega Ball: 


15-16-29-30 


Proximo Jackpot 


320.000,- 


x match 4 


7595 


Sorteo # 5772 


Sorteo # 703 


x afl. 500,00 


x afl.15,00 
x afl 50.00 


Capricornio 


X3 


816 


x Jackpot 


Sorteo # 7970 
Sorteo # 


Sorteo # 1719 


5744 


5403 


Sorteo # 7014 


3321 


x Jackpot 


x match 4 
x afl. 12,00 


www.lottoaruba.com 


resultado : sorteo 20 June 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


0870 
210.000,- 


x Jackpot 
x Match 4+ 


Proximo Jackpot 


X2 
02-04-13-25-28 


5159 


Afl. 420.000,- 


anochi 


diario 
Korsou 
super4 
flamingo 


8728 
5520 
4943 
0716 
6388 
9628 
super5 
2866 
3982 
1198 
37940 
2526 


sorteo/servicio 


Futbol Camp pa mucha di 8 pa 16 aña 
Hunga futbol un siman cu entrenadornan di AJAX! 


Despues di a tene un summer camp cu 
PSV na 2019 y dames Camp cu Soraya 
Verhoeve na 2021 di AJAX, awor S.E.C.A. 
(Soccer Education Center Aruba) con- 
huntamente cu R.M.W. (Running and 
Movement World cu orguyo ta or- 
ganisando un camp di futbol pa nos 
muchanan di 8 pa 16 aña cu entrenador- 
nan di AJAX. 


E camp lo tuma luga di 24 di Juli pa 28 di 
Juli 2023 na Centro Deportivo Frans Figaroa 
na Noord (Shaba #24, Aruba) E camp ta di- 
rigi su mes ariba habilidadnan tecnico y tac- 
ticanan den cuadra di futbol. Banda di esaki 
ta duna charla ariba nutricion, comportacion 
den wega y otro topiconan relaciona cu e 
deporte cu ta importante pa e muchanan. E 
participantenan lo haya training di entrena- 
dornan y ex-entranadornan di AJAX hunto 
cu algun entrenador local, entre esakinan : 
Simon Tahamata, cu ta un di e miho entrena- 


dornan di habilidad. E ta ex-hungado di AJAX 
Tambe Sonny Silooy cu tin hopi experiencia y 
conocemento den educacion di hungadonan. 
Ambos ta coach actualmente y tambe ta ex 
hungado di AJAX. Calvin Blankendal, antes 
hungado profesional di zaalvoetbal y actual- 
mente ta trainer di hubentud di AJAX. 


Address: Shaba 24 
Renaldo Landburg cu ta dedica atencion na 
coordinacion di coremento. E tambe a traha 
durante mas cu 6 aña na AJAX como coordi- 
nador di coremento. E orario di camp lo ta di 
8am pa 2pm. Uniform y lunch ta inclui! 


Con bo yiu por participa ? Pa mas informa- 
cion y of registracion yama of manda un e- 
mail na secaaruba@gmail.com of yama 297- 
568 3406. 
OM ta informa: Ta posible pa paga 
boet na Warda di San Nicolas henter 
e siman aki 


Ayera, Ministerio Publico 
(OM) a duna un update di 
e accion di cobra debe di 
boet. 
Manera anuncia diabierna 
ultimo, a keda dicidi cu ta 
alarga e accion cu un si- 
man. Den un comunicado di 
prensa emiti diabierna, OM a 
pone cu e posibilidad di paga 
na warda di San Nicolas a cay 
afor, pero despues a compro- 
nde cu toch esaki no ta e caso. 
Ta posible pa paga na Warda 
di San Nicolas henter e si- 
man aki di 8or pa 12or. 


E posibilidad pa paga cu cash 
tambe a keto bay vigente, 
tanto na San Nicolas como 
na Playa. 
Oficina na Camacuri ta habri 
non-stop di 8or di mainta pa 
3.30or di atardi. 


Igualmente, OM a informa 
cu dialuna, CEA a subi caya 
te 12or, pariba y pabao. A 
bishita 31 adres en total y 1 
persona a bay KIA. CEA a 
trece aden mas cu 9.000 flo- 
rin. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


San Nicolas: 
San Lucas 
Tel. 584 5119 


Oranjestad: 
Eagle 
Tel. 587 9011 


Señor ta mi lus i salbashon, 
Di ken lo mi tin miedu? 
Señor ta fortalesa di mi bida, 
Pa ken lo mi tembla? 
Salmo 27:1 


Cu inmenso tristeza pero conforme cu 
boluntad di Dios, Nos ta anuncia cu a fayece, 


Eleonora Paskel 
Mihor conoci como Elia 
*13 juli 1936 - †16 juni 2023 


Na nomber di su: 


Yiu: Roque (Gino) y Mary Tromp-Kock 


Nieto y nietanan: 
Richella Tromp (Hulanda) 
Marcel Tromp 
Ginouska Tromp 


Manera nieto: Jean-Pierre Tromp 


Bisanieta y bisanietonan 


Rumannan: 
†Marianita (Chichi) y †Jose Heronimo- 
Paskel y famia 
Sevilla (Chibin) Paskel y compañe Henny 
van Oeveren 
†Aura y † Alexandro Tromp-Paskel y famia 
†Theodora (Dora) y †Dominico Henriquez- 
Paskel y famia 
†Alberto (Betty) y Faustina Paskel-Tromp y 
famia 
Loreto (Lulu) y Emma Paskel-Geerman y 
famia 
Amanda y † Pablo Flemming-Paskel y famia 
Judy (Eta) y Hans van der Wielen-Paskel y 
famia (Costa Rica) 
Maria (Heddy) y Albert Matos-Paskel y famia 
(Costa Rica) 
†Lawrence (Ronny) y Elisabeth Paskel- 
Robles de Medina y famia 


Sobrino y sobrinanan, primo y primanan, 
ihanan, comer y compernan 


Ta invita pa acto di despedida cual lo tuma 
lugar diahuebs 22 di juni 2023 for di 2 pm 
pa 4 pm na Aurora Funeral Home. Acto di 
cremacion lo tuma lugar den seno familiar 


Na lugar di flor of krans Lo tin un box 
disponibel pa hasi un donacion pa Huize 
Maristella lo ta altamente aprecia 


Nos ta lamenta cu despues di entiero nos no 
ta ricibi bishita di condolencia na cas 


Nos disculpa si den tristesa nos por a lubida 
algun famia of conocir 


“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. E ta hibami na awa trankil, Pa mi 
bolbe haña forsa”. 
Salmo: 23 


Cu dolor na nos curason, nos kier anuncia 
fayecimento di nos ser stima: 



Escolastica N. Dania-Maduro 
“Tica” 
*6-12-1947 – †16-06-2023 


Na nomber di su: 
Estimado esposo: Filomeno “Filo” Dania 


Yiunan: Jairo y Chariselle Dania 
Shurayma Dania y Denice Kelly 


Nietonan: 
Zhyon Dania y Priscilla Koolman 


Zhyrrick Dania 


Manera Nietonan: 
Sean Toppenberg y famia 


Tyron, Tyriëne, Tyrick Geerman 
Rumannan: 
†Jose y Jacinta Maduro y yiunan 


†Theresita y Brigido Bareño 
Regina y †Pedro Yarzagaray y yiunan 
†Inez Maduro 
Cuñanan: 
Dientje Loefstok-Dania 


Sua y cuñanan den felis memoria 


Consuegra: 
Chinda Maduro-Dijkhoff 


Amistadnan stima: Glenda Koolman y famia 
Mirella Rasmijn y famia 


Demas sobrino- y sobrinanan, ihanan, primo- 
y primanan y conocirnan. 


Demas famianan: Maduro, Dania, Lopez, 
Croes, Bareño, Yarzagaray, Werleman, Bislik, 
Angela, Wernet, Thode, Kelly, Sutherland, 
Colina, Geerman, Rietwijk, Silonero, Paris. 


Ta invita pa acto di entiero cual lo tuma lugar 
na Royal Funeral Home diaranson 21 di juni 
2023 di 9or pa 11or di mainta. Despues lo sali 
pa Santana Catolico na Sta Cruz. 


Condolencia lo tuma lugar na Royal Funeral 
Home diamars 20 di juni 2023 di 7or pa 9or 
dia nochi. 


Disculpa nos si den nos tristesa nos por a 
lubida algun famia of conocir. 


Nos ta lamenta cu despues di entiero nos no 
ta ricibi bishita di condolencia na cas. 


Laga tur locual cu ta spera mi ta Bunita 
Laga tur locual cu mi encontra na caminda 
ta Bunita 
Laga tur locual cu ta rondonami ta Bunita 
Y laga esakinan termina den tur Bunitesa 
Autor: Cado Wever 


Cu inmenso dolor na nos curason nos ta 
participa fayecimento di: 


Sibilina Theodosia Tromp 
Mihor conoci como: Dudu of Tanta Ina 
*23-03-1954 - †17-06-2023 


Na number di su 


Mayor nan: 
† Feliz Tromp & † Carmen Tromp 
Carrasquero 


Yiu nan: 
Corina Tromp 
Remie Tromp 


Nieto/a nan: 
Angelo Wild & Joseline Maduro & yiunan 
Therans Tromp 
Biorn & Jaella Obispa & yiunan 
Thayrinne Silverio de Jesus & yiunan 


Ruman nan: 
Maria & Antonio Croes y famia 
Cornelio & Elba Tromp y famia 
Andrea Tromp y famia 
† Merita Tromp y famia 
Emelinda Tromp y famia 
Jeannette Tromp 
Estrellita & Trevor Rolle y famia 
Evelinda & Rudy Tromp y famia 
† Anushka Tromp y famia 


Omo stima: 
Candido Carrasquero y famia 


Acompañante di cas: 
Merfany Yrausquin 


Demas primo/a nan, tanta nan, iha nan, 
bisiña nan, comer/comper nan, amistad nan 
& ex collega nan di Setar. 


Demas famia: Tromp, Carrasquero, Wild, 
Obispa, Silverio de Jesus, Croes, Quandt, 
Farro, Rolle, Dirksz, Werleman, Fuentes, 
Quandus, Koolman, Martha, Todd, Donata, 
Roza, Kelly, Jacinto, Giel, Gomez. 


Ta invita pa acto di entierro cu lo tuma lugar 
diabierna 23 di juni 2023 na Misa Santa 
Anna na Noord pa 2or di atardi, response ta 
cuminsa 4or. 


Nos ta pidi disculpa si den nos tristeza nos 
por a lubida un of otro famia. 


obituario 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu inmenso tristeza nos ta anuncia fayecimento di: 


Luis Esteban Geerman 
Mihor conoci como ‘’Luchi, Lucho, omo Lucho’’ 
*26-12-1963- +18-06-2023 


Na nomber di su: 
Mayor nan: 
†Leoncio “Joonchi” y †Enriqueta “Riketa” Geerman 


Esposa: Jennely E. Geerman-Britten 


Suegra y suegro:† Reinaldo “Nadi” y † Marcela “Chela” Britten- 
Webb 


Yiu nan: Raymond Geerman y Andrea Estrada Sanchéz 
Jeumar y Betsimar Geerman Avila Ojeda 
Janella Geerman y Jeancarl Franken 


Manera su yiu nan: Harold Gibbs 
Mireya Wernet 
Alberto Groeneveld 
Nieto: Christian Geerman 
Nieto sin dolor: Matthew Wernet 
Ruman nan: †Felix “Milo” y Rhona Geerman-Dabian 
†Jacobo y †Selpha Geerman-Croes famia 
Lucia y Roly Croeze y famia 
† Maria Salome Geerman 
Pedro y Linda Geerman de Fino y famia 
†Henry Geerman y famia 
†Rubeta y †Jossy Quandus y famia 
† Sita y †Jani Maduro y famia 
Carlo Geerman 
Avilia y Ronny Ridderstaat y famia 
Christina Geerman 
Swa y cuña nan: †Constatino y Rosita Britten- de Cuba y famia 
Wilfrido y Solimar Britten-Velasco y famia 
Omirna Britten y Johnny Schmidt y famia 
†Reinaldo Britten y yiu nan 
Dylia y Junior Panneflek y famia 
Tanta y omo nan: Jacinta Geerman y famia, Juan Maduro y famia, 
Chichi Tromp-Rasmijn y famia, Maiky Rasmijn y famia, Dianna 
Nicolaas-Rasmijn y famia. 
Iha nan: Gianny Maduro, Richella Orman, Derick Britten 
Amigo nan di cas: Richard Kelly y famia, Rubencito Boekhoudt y 
famia, Roger Pimentel y famia, Alberto Avila Ojeda y famia, Rich- 
ard da Silva y famia 
Primo stima: Albert “Al” Maduro y famia. 


Sobrina (o) nan,prima(o) nan, amiga (o) nan, colega nan di Bib- 
lioteca Nacional Aruba y demas famia Geerman,Britten, Maduro, 
Ridderstaat, Tromp, Nicolaas, Rasmijn, Quandus, Croeze, Dami- 
an, de Fino, Croes, Angela, Panneflek, Schmidt, Webb, Boekhoudt, 
Everon, Flemming, Pontilius, Wolff, Wernet, Farro, Rojer. 


Si den nos tristesa nos por a lubida un of mas famia nos disculpa. 


Condolencia lo tuma lugar na Aurora Funeral Home diasabra 24 di 
juni 2023 di 7or pa 9or dia nochi. 


Ta invita pa acto di entiero cual lo tuma lugar na Misa Sta. Filo- 
menana Paradera dialuna 26 di juni 2023 di 2or pa 4or di atardi y 
despues lo sali pa Santana Catolico na Paradera 


obituario a23 

“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu inmenso tristeza nos ta anuncia fayecimento di: 


Raul R.R. Schwengle 
*11-02-1969- † 18-06-2023 


Na nomber di su: 
Esposa: Iraida Schwengle – Croes 
Yuinan: 
Staicey Schwengle & Jerryk Agunbero 
Shaydee Schwengle & Jonathan Bishop 
Jordy Croes 


Manera yuinan: Marckson Castro, Richnella Wester, Jer- 
rylaine Britten, Randall Geerman 


Nietanan: Leah-Sophia Agunbero, Zoëlla Bishop 


Manera nietanan: Sarah Castro, Lea Bruges 


Mayornan: †Emilio (Chomy) y Aura Schwengle-Fingal 


Rumannan: 
Theolindo (Theo) y Jacqueline Schwengle-Erasmus y 
famia 
Aurora (Aurita) y Ronni Maduro-Schwengle y famia 


Suegro y Suegra: Candido y Rosa Croes 


Swa y cuñanan: 
Mirtha Croes y Emercio Navarro y famia 
Astrid Croes y famia 
Francis Croes y Eveline Bonilla y famia 


Ihanan: Reginald Franken, Jayceline Schwengle, Sharian- 
nMaduro, Jayron Helder 


Amigonan di cas: Randolf y Jenny Geerman, Jeremy y Ta- 
tianaBritten, Ruby Koolman y Florence Perez, Jimmy, Su- 
layka, Jianyy Emely Thode, Richard y Joraine Simon, Clau- 
dia y Alejandro Catano, Militza Garcia y Fritz Thompson, 
Kenneth Rasmijn, Michella Vingal, Judella Maduro, Mar- 
tha y Luciana Guarin, Fany Partidas. 


Bon amigonan: Igmar, Roberto, Derrick, Jeff, Toledo, 
Ricky, Gibi 


Tur sobrino y sobrina nan, primo y prima nan, comer y 
comper nan, bisiñanan, conocirnan na Aruba, Curacao, Bo- 
neiro, Hulanda, USA, Colombia, Venezuela, coleganan di 
Kooyman ABC y St. Maarten, su ex coleganan di Douane 
Aruba, Gianomar, su compañero di Softball, di su team 
Hitmen, Gianomar Hitgirls, Splash Softball team, Arvefa 
Softball team y AMC Unicon Softball team, Wildcat Gang, 
Crazy friends, Boracoco gang, Fishing palls, Harley Bikers. 


Y demas famia: Schwengle, Croes, Fingal, Geerman, Agun- 
bero, Bishop, Helder, Thode, Rasmijn, , Maduro, Wer- 
leman, Tromp 


Condolencia lo tuma lugar diahuebs 22 di juni 2023 di 6:00 
pm pa 9:00 pm na Royal Funeral Home, Cumana. 


Entiero lo tuma lugar diabierna 23 di juni 2023 di 9:00 am 
pa 11:00 am na Misa Imaculada Concepcion na Santa Cruz, 
despues di misa lo despedi di Raul den seno familiar y no lo 
ricibi bishita di condolencia na cas. 
Famia ta pidi disculpa si den nos tristesa nos por a lubida un 
famia of conoci. 


"Dios ta amor... y amor ta Dios, 
maske mi no ta na e mundo aki, tur dia lo mi 
ta banda di boso Curazon, mi por stens di loke 
Señor ta hasi" 
Salmo 33 


Cu dolor na nos curason, nos ta participa 
fayecimento di nos ser stima: 


Ruben D. Dijkhoff 
*19-05-1952 - †17-06-2023 


Esposa: Magali Dijkhoff Correa 
Tata: Antero Dijkhoff 
Mama: †Annie Dijkhoff 
Yiunan: 
Anuska y Hans van Eck, 
Nuris y Roberto Gracia, 
Daniela Dijkhoff y Arnaldo Fingal 
Nieto(a)nan: 
Chantall y Martijn Monster, 
Amanda van Eck, 
Marlandi Gracia, 
Kirsten van Eck, 
Rubiela Gracia, 
Abigail Gracia, 
Dariela Werleman, 
Christian Semerel 
Ruman nan: 
Filomena y Janny Boekhoudt † 
Haime y Brigida Dijkhoff 
Doy y Anna Dijkhoff 
Benjamin y Meveline Dijkhoff 
Glenda Boekhoudt † 
Roberto y Marjorie Dijkhoff 
Erica y Vidal Arends 
Tanta: Rosa Trimon 
Omo nan: 
Emilio Dijkhoff na Hulanda 
Octavio Dijkhoff na Hulanda 
Cuña nan: 
Angela Correa 
Asuncion y Lesly Merkies 
Juanita Correa 


Sobrino y Sobrinanan Dijkhoff, Arends, 
Erasmus, Boekhoudt. 


Demas familiar: Dijkhoff, Correa, Boekhoudt, 
Geerman, Ten Houten, Kraai, Meeuwisse, 
Danies, Trimon, Arends, Penja, Yung, De Rooy, 
v/d Biezen, Donk, Grant, Ter Beek, Mohamed 


Nos disculpa si den nos momento di tristesa nos 
por a lubida un ser keri. 


Ta invita demas famia, tur amigo, bisiña, 
conocirnan, pa acto di intierro cual lo tuma 
lugar diaranson dia 21 di juni 2023 na Aurora 
Funeral Home, di 2pm pa 4 pm. Despues lo sali 
pa Santana Catolico na Paradera. 


Mi no a muri, 
ta pesey mi no a bisa ayo. 
Mi a dijes habri mi halanan, 
y bula bai keiro. Boso a keda atras. 
No laga tristesa domina boso. 
Keda uni un cu otro pa mi alma, 
esey lo ta un alegria. 
Recorda mi cu hopi amor. 


Nos ta anuncia fayecimento di: 



Teresita Boekhoudt-Arendsz 
Mihor conoci como “Chita” 
*24-08-1933 - †18-06-2023 


Na nomber di su: 


Casa: 
Johan Boekhoudt 


Yiunan: 
Julita Figaroa -Boekhoudt y Mariano Figaroa 
Lucia Boekhoudt 
Olivia Maduro-Boekhoudt y Roque Maduro 
Paulo Boekhoudt y Jacky Boekhoudt-Maduro 
Jacqueline Boekhoudt y Bertrando Thiel 


Ruman: Sabina v/d Linden-Arendsz 


Nieto(a)nan: Lilian y famia 
Lidiënne y famia na Hulanda 
Giovanni na Hulanda 
Derwin y famia na Hulanda 
Andy y famia na Hulanda 
Julie y famia na Hulanda 
Paulo y famia 
Mibelle y famia 
Jean Louis y famia 
Christel 
Melanie 


Sobrino y sobrinanan 


Demas famia: 
Boekhoudt, Arendsz, Figaroa, Maduro, Thiel, 
v/d Linden, Wolff, Clement, Monster, de Wit, 
Emanuelson, Ridderstaat, Gonzales, Lampe, 
Hoeverts, Loefstop 


Nos disculpa si nos a lubida algun famia den 
nos tristesa. 


Acto di entiero lo tuma lugar diahuebs 22 di 
juni 2023 di 2or pa 4or di atardi na Misa Sta 
Filomena na Paradera. 
Despues ta sali pa Santana Catolico na Paradera. 


Nos ta lamenta cu no ta ricibi bishita di condo- 
lencia despues di entiero na cas. 


INTERNACIONAL 
A24 

(AP) – Luchando contra 
tempo riba lama, un ar- 
mada internacional cada 
bes mas grandi di barco y 
avion a busca ayera pa e 
submarino cu a disparce 
den Atlantico Nort mien- 
tras tabata hiba cinco per- 
sona na e restonan di e 
barco Titanic. 


Oficialnan 
di 
wardacosta 
Mericano a bisa cu e buskeda 
a cubri 26mil km2 pero no a 
haya ningun señal di e sub- 
marino perdi, conoci como 
Titan. Maske tabatin plan pa 
sigui busca, tempo ta cabando 
pasobra e barco tin menos cu 
dos dia di oxigeno restando. 


“Esaki ta un buskeda hopi 
complica,” 
segun 
capitan 
Jamie Frederick di Prome 
Districto di Wardacosta na 
Boston a bisa durante un 
conferencia di prensa. Fred- 
erick a bisa cu e tripulacion 
tabatin como 41 ora di oxig- 
eno restando te cu merdia di 
ayera. El a agrega cu un robot 
bao awa a cuminsa busca den 
cercania di Titanic y cu taba- 
tin un empuhe pa hiba ekipo 
di rescate na e escena en caso 


cu haya e submarino. 


Tambe a usa tres C-17 di 
ehercito Mericano pa move 
un submarino di un compan- 
ia comercial y ekipo di sosten 
for di Buffalo, New York pa 
St. John’s, Newfoundland, 
pa yuda den e buskeda, segun 
un vocero pa Comando di 


Mobilidad Aereo Mericano. 


Autoridadnan a reporta cu e 
submarino di carbon-fiber ta- 
bata laat diadomingo anochi, 
dunando inicio na e buskeda 
den awa como 700km sur di 
St. John’s. Abordo tabatin un 
piloto; e conocido aventurero 
Britanico, Hamish Harding; 


dos miembro di un famia co- 
mercial iconico Pakistani; y 
un experto di Titanic. 


E submarino tabatin un sum- 
inistro di 96 ora di oxigeno 
ora el a bay den lama pa 6am 
diadomingo, segun David 
Concannon, consehero di 
OceanGate Expeditions, cu 


a supervisa e mision. Esey ta 
nifica cu e suministro di oxig- 
eno por caba mañan mainta. 


Periodista di CBS News, Da- 
vid Pogue, kende a biaha na 
e Titanic abordo di Titan aña 
pasa, a bisa cu e vehiculo ta 
usa dos sistema di comuni- 
cacion: mensahe di texto cu 
ta bay bin na un barco riba 
superficie, y pingnan di segu- 
ridad cu ta emiti cada 15 min- 
uut pa indica cu e submarino 
ainda ta trahando. Ambos 
sistema aki a stop como un 
ora y 45 minuut despues cu e 
Titan a bay bao awa. 


“Esaki por nifica dos cos. Sea 
nan a perde tur coriente, of e 
barco a desaroya un kiebra y 
a collapse instantaneamente. 
Ambos ta devastador,” Pogue 
a bisa CBC diamars. 


E submarino tabatin siete 
sistema di backup pa bolbe na 
superficie, incluyendo saco di 
santo y tuberia di chumbo cu 
ta cay afo y un blaas inflable. 
Un sistema ta diseña pa traha 
hasta si tur hende abordo ta 
inconsciente, Pogue a bisa. 


(AP) — Premier Italiano, 
Giorgia Meloni y presi- 
dente Frances, Emmanuel 
Macron a caba cu e dis- 
puta mas recien entre nan 
paisnan ayera durante un 
reunion den cual nan a 
mustra di ta di acuerdo 
riba tur tema, desde sosten 
militar pa Ucrania te na e 
necesidad pa reduci mi- 
gracion a traves di Lama 
Mediteraneo. 


Un di e incidentenan mas 
mortal cu barco di migrante 
cu a sink den Lama Meditera- 
neo, cual a tuma lugar cerca 
di sur di Grecia siman pasa, 
a duna un sentido nobo di 
urgencia na esfuersonan di 
Union Europeo pa drecha e 
politicanan di inmigracion y 
asilo di e bloc di 27 nacion. 


Despues di su combersacion 
cu Meloni na palacio presi- 


dencial Frances, e centrista 
Macron a elogia “e bon tra- 
bao y coordinacion entre nos 
dos pais” riba migracion, in- 
cluyendo pa “traha miho cu e 
paisnan di origen y transito pa 
evita e fluhonan di entrada.” 


Meloni, kende su politicanan 
ta inclina mas na ultra-dere- 
cha, a describi Italia y Francia 
como “dos pais interconecta, 
dos nacion importante y cru- 
cial. Nan ta protagonistanan 
na Europa, y awo, mas cu 
nunca, mester di dialoga pa- 
sobra nos tin hopi interes den 
comun.” 


E bishita di e lider Italiano 
na Francia – y un caluroso 
saludo cu Macron – a bin si- 
mannan despues cu minister 
di Exterior Italiano, Antonio 
Tajani abruptamente a can- 
cela un bishita na Paris pa 
protesta e critica di minister 
Frances di Asuntonan Inter- 
no riba e maneho di Italia pa 
cu migracion. 


Luna pasa, minister Frances 
di Asuntonan Interno, Ger- 
ald Darmanin a acusa Melo- 
ni di ta “incapaz di resolve e 


problemanan di migracion pa 
cual el a keda eligi.” 


Italia y Francia a intercambia 
critica riba migracion desde 
cu Meloni a asumi su cargo 
aña pasa como e prome lider 
Italiano di ultra-derecha des- 
de Segundo Guera Mundial. 


E politicanan duro di su go- 
bierno riba migracion a inclui 
enfrentamentonan cu bar- 
conan di rescate humanitario. 
Tension a aumenta den herfst 
despues cu Italia a forsa e man 
di Francia pa acepta un barco 
di rescate di migrante cu 
234 persona abordo despues 
cu Italia a nenga di acepta e 
Ocean Viking pa mara na su 
puerto durante varios siman. 


E ministernan di Exterior 
Italiano y Frances a reuni 
luna pasa na Roma pa reanu- 
da nan colaboracion. 


Na e reunion ayera, Meloni 
y Macron tambe a celebra un 
sistema anti-misil Italiano- 
Frances cu a usa na Ucrania, 
e sistema SAMP/T, of Mam- 
ba. Macron a bisa cu “awo e 
ta desplega y operacional na 


Ucrania, protegiendo bida y 
instalacionnan clave.” 


E entrega di e sistema na Kyiv 
a keda anuncia pa Paris y 
Roma na februari. 


“No tin duda cu Italia y Fran- 
cia ta bay continua sostenien- 
do Ucrania pa con largo cu 
esaki ta necesario,” Meloni 
a bisa. De lo contrario, el a 
bisa, “nos lo ta enfrentando 
un mundo hopi mas caotico, 
un mundo den cual guera ta 
biniendo mas cerca di cas. 
Loke e Ucranianonan ta ha- 
ciendo tambe ta defende nos 
libertad.” 


Nan combersacionnan ta- 
batin meta pa prepara pa un 
cumbre di UE e luna aki 
na Brussels y un cumbre di 
NATO na Vilnius, Lithuania, 
proximo luna, segun presi- 
dencia Frances. 


Meloni tambe tabata na Paris 
pa genera sosten pa e oferta di 
Italia pa ta anfitrion di e 2030 
World Expo, un reunion clave 
di e Bureau Internacional di 
Exhibicion basa na Paris. 


Flota mas grandi di barco buscando pa submarino perdi cerca di Titanic 


Lidernan Frances y Italiano ta expresa acuerdo riba migracion 
despues di disputa pa politica 


